3. การประกอบธุรกิจของแต่ละสายผลิตภัณฑ์

เอสซีจี เคมิคอลส์

1.  ลักษณะผลิตภัณฑ์หรือบริการ

  1.1 โอเลฟินส์

  โอเลฟินส์ (Olefins) จัดเป็นผลิตภัณฑ์ปิโตรเคมีขั้นต้นประกอบด้วยเอททีลีน (Ethylene)
  และโพรไพลีน (Propylene) ซึ่งเป็นวัตถุดิบหลักในการผลิตเม็ดพลาสติกโพลิโอเลฟินส์
  และผลิตภัณฑ์ต่อเนื่องอื่นๆ เช่น เม็ดพลาสติกโพลิไวนิลคลอไรด์ และสไตรีนโมโนเมอร์
  ปัจจุบันธุรกิจเคมีภัณฑ์มีกำลังผลิตโอเลฟินส์รวม 1,200,000 ตันต่อปี
  เป็นโรงงานเดียวที่มีขนาดใหญ่ที่สุดในประเทศไทย และมีผลิตภัณฑ์ข้างเคียง เช่น มิกซ์ซี 4
  เบนซีน โทลูอีน ผลิตภัณฑ์ส่วนใหญ่ป้อนให้กับโรงงานของธุรกิจและบริษัทในเอสซีจี

  1.2 เม็ดพลาสติกโพลิโอเลฟินส์

  เม็ดพลาสติกโพลิโอเลฟินส์ (Polyolefins) เป็นผลิตภัณฑ์หลักของธุรกิจ
  ปัจจุบันธุรกิจมีกำลังผลิตรวม 1,080,000 ตันต่อปี
  ซึ่งใหญ่ที่สุดในประเทศไทยและครอบคลุมทุกประเภทของการนำไปใช้งาน ได้แก่

  1) เม็ดพลาสติกโพลิเอททีลีนชนิดความหนาแน่นสูงหรือเอชดีพีอี (High Density
  Polyethylene – HDPE) มีคุณสมบัติเด่น คือ การไหลตัวดี ขึ้นรูปง่าย ทนทานต่อสารเคมี
  เหมาะสำหรับการผลิตถุงบรรจุสินค้า ขวดบรรจุนม ขวดแชมพูและเครื่องสำอาง
  ถังบรรจุน้ำมันเครื่อง ลังบรรจุขวด ลังผลไม้ ถังขยะ เชือก แห อวน ท่อน้ำ และฉนวนหุ้มสายไฟ
  เป็นต้น

  2) เม็ดพลาสติกโพลิเอททีลีนชนิดความหนาแน่นปานกลางหรือเอ็มดีพีอี (Medium Density
  Polyethylene – MDPE) มีคุณสมบัติเด่นด้านทนแรงกระแทก ทรงรูป ใช้ในงานอุณหภูมิต่ำได้ดี
  เหมาะสำหรับการผลิตถังแช่เย็น ถังเก็บน้ำ ถังบำบัดน้ำเสีย และกรวยจราจร เป็นต้น

  3) เม็ดพลาสติกโพลิเอททีลีนชนิดความหนาแน่นต่ำเชิงเส้นหรือแอลแอลดีพีอี (Linear Low
  Density Polyethylene – LLDPE) มีคุณสมบัติเด่นด้านความเหนียว ทนแรงดึงได้สูง
  เหมาะสำหรับการผลิตแผ่นฟิล์มอุตสาหกรรมและเกษตรกรรม ถุงข้าวสาร เป็นต้น

  4) เม็ดพลาสติกโพลิเอททีลีนชนิดความหนาแน่นต่ำหรือแอลดีพีอี (Low Density
  Polyethylene – LDPE) มีคุณสมบัติเด่นด้านความใส ทนแรงฉีกขาดได้ดี
  เหมาะสำหรับการผลิตถุงใส่อาหารเย็น ฟิล์มถนอมอาหาร ฝา กล่องพลาสติก งานเคลือบพื้นผิว
  เป็นต้น

  5) เม็ดพลาสติกโพลิโพรไพลีนหรือพีพี (Polypropylene – PP)
  มีคุณสมบัติเด่นด้านทนแรงกระแทก ทนความร้อนได้สูง เหมาะสำหรับการผลิตถุงใส่อาหารร้อน
  ฟิล์มห่อของใช้ทั่วไป ถุงสาน เครื่องใช้ ในครัวเรือน เปลือกแบตเตอรี่
  ชิ้นส่วนอุปกรณ์เครื่องใช้ไฟฟ้า และชิ้นส่วนรถยนต์ เป็นต้น

  1.3 เม็ดพลาสติกพีวีซี

  ผลิตภัณฑ์ในกลุ่มบริษัทไทยพลาสติกและเคมีภัณฑ์ จำกัด (มหาชน) มีกำลังผลิตรวม 766,000
  ตันต่อปี ซึ่งใหญ่ที่สุดในประเทศไทยและในแถบอาเซียน แบ่งได้เป็น 2 ผลิตภัณฑ์หลัก ได้แก่

  1) พีวีซีเรซิน (PVC Resin) คือ พลาสติกผงพีวีซีที่บริสุทธิ์
  จัดเป็นพลาสติกที่อยู่ในประเภทเทอร์โมพลาสติก (Thermoplastic)
  สามารถหลอมเหลวหรือผ่านแรงดันได้หลายๆ ครั้ง โดยไม่ทำลายโครงสร้างเดิม
  จึงสามารถขึ้นรูปได้หลายครั้ง แต่ต้องผสมกับสารเติมแต่งอื่นๆ
  เพื่อขึ้นรูปเป็นผลิตภัณฑ์ที่มีคุณสมบัติต่างๆ ตามที่ผู้ใช้ต้องการได้

  2) พีวีซีคอมเปาน์ด (PVC Compound) อยู่ในรูปเม็ดพลาสติก หรือผงพีวีซีที่ได้รับการผสมกับสาร
  เติมแต่ง (Dry Blend) เช่น สารช่วยเพิ่มความสามารถในการรับแรงกระแทก
  สารเสริมสภาพพลาสติก สารช่วยเพิ่มความสามารถในการรับความร้อนโดยไม่เสียสภาพ ฯลฯ
  จึงมีคุณสมบัติเด่นทางด้าน ความคงทนต่อสภาพดินฟ้าอากาศ ไม่ติดไฟ มีน้ำหนักเบา ไม่เป็นสนิม
  สามารถนำมาผลิตเป็นผลิตภัณฑ์ชนิดต่างๆ เช่น ปลอกนอกหุ้มสายไฟฟ้าชนิดต่างๆ ท่อต่างๆ
  กรอบประตูและหน้าต่าง เป็นต้น

  1.4 บริการท่าเทียบเรือและคลังเก็บผลิตภัณฑ์ (Jetty & Tank Terminal)

  เป็นการให้บริการแก่บริษัทในเอสซีจีสำหรับการขนถ่ายผ่านทางท่อขนส่งและท่าเทียบเรือ
  และการเก็บผลิตภัณฑ์เคมีภัณฑ์ที่เป็นก๊าซและของเหลว เช่น แนฟทา โอเลฟินส์ เบนซีน
  พาราไซรีน บิวทาไดอีน เอ็มเอ็มเอ เป็นต้น ปัจจุบันธุรกิจมีท่าเทียบเรือ 2 ท่า
  มีขนาดระวางบรรทุก 100,000 ตัน และ 20,000 ตัน (Dead Weight Ton)

2.  การตลาดและภาวะการแข่งขัน

  2.1 นโยบายและลักษณะการตลาด

  อุตสาหกรรมเม็ดพลาสติกจัดเป็นธุรกิจในกลุ่มสินค้าโภคภัณฑ์ (Commodity)
  โดยราคามีลักษณะเป็นวัฏจักร (Cycle) และเปลี่ยนแปลงค่อนข้างเร็ว

1)  กลยุทธ์การแข่งขัน

-   การมุ่งเน้นผลิตสินค้าที่มีมูลค่าเพิ่มสูง (High Value Added)

  ในช่วง 4-5 ปีที่ผ่านมา ธุรกิจได้วางแผนและดำเนินการพัฒนาผลิตภัณฑ์ที่มีมูลค่าเพิ่มสูง หรือ
  High Value Added Products
  เพื่อมุ่งเน้นการพัฒนาคุณภาพและตอบสนองต่อความต้องการของลูกค้ามากขึ้น
  โดยธุรกิจได้ลงทุนเพิ่มศักยภาพการวิจัยและพัฒนาผลิตภัณฑ์ของธุรกิจเพื่อตอบสนองนโยบายนี้
  ในปัจจุบันธุรกิจมียอดขายสินค้ามูลค่าเพิ่มเป็นร้อยละ 39
  ของยอดขายผลิตภัณฑ์ปิโตรเคมีขั้นปลายทั้งหมด ซึ่งได้แก่

  - กลุ่มสินค้าท่อ ได้แก่ ท่อประปา PE 100 ขนาดใหญ่ ท่อก๊าซ

  - กลุ่มสินค้าขึ้นรูปแบบหมุนเหวี่ยง (Rotomolding) เช่น ถังน้ำ Elixir
  และเฟอร์นิเจอร์ในสวน

  - กลุ่มสินค้า Wire and Cable เช่น เปลือกหุ้มสายไฟและสาย Fiber Optic
  และฉนวนสายโทรศัพท์

  - กลุ่มสินค้า PE Wax เช่น สารเพิ่มการไหลตัวในการขึ้นรูปพลาสติก (Processing Aid)
  และสารเพิ่มการกระจายตัวของสารเติมแต่ง (Dispersant)

  - กลุ่มสินค้าที่เป็นโพรพิลีนคอมพาวนด์และโพรพิลีนโคพอลิเมอร์ เช่น
  คอมพาวนด์สำหรับอุตสาหกรรมชิ้นส่วนรถยนต์

  - กลุ่มสินค้าพิเศษอื่นๆ เช่น วัสดุก่อสร้าง

  ทั้งนี้
  ธุรกิจมีแผนที่จะเพิ่มสัดส่วนของสินค้ามูลค่าเพิ่มสูงนี้อย่างต่อเนื่องในอนาคตเพื่อช่วยลดผลกระทบของความผันผวนของธุรกิจในช่วงวัฏจักรอุตสาหกรรมปิโตรเคมีขาลง
  และเพิ่มศักยภาพด้านการแข่งขันโดยรวมของธุรกิจ

-   ราคาและต้นทุน

  ราคาขายทั้งในประเทศและตลาดส่งออกจะเคลื่อนไหวตามราคาตลาดโลก
  โดยธุรกิจพยายามเพิ่มมูลค่า (Premium)
  ให้กับสินค้าด้วยคุณภาพที่สม่ำเสมอและการบริการที่ตอบสนองความต้องการของลูกค้า
  ธุรกิจจึงได้ใช้ระบบการบริหารคุณภาพทั่วทั้งองค์กร (Total Quality Management - TQM)
  ซึ่งเน้นเรื่องความต้องการลูกค้าและคุณภาพ
  จนกระทั่งธุรกิจมีผลประกอบการโดยรวมดีเยี่ยมและได้รับรางวัลระดับสากลด้าน TQM คือ
  Deming Application Prize และเพื่อให้สามารถขายสินค้าในราคาที่แข่งขันได้
  (Competitive Price) ธุรกิจจึงให้ความสำคัญกับต้นทุนการผลิตเป็นอันดับแรก
  เนื่องจากอุตสาหกรรมปิโตรเคมีเป็นอุตสาหกรรมที่ใช้เงินลงทุนสูง ดังนั้น
  ธุรกิจจึงเน้นการสร้างโรงงานและขยายกำลังผลิตให้ได้ Economy of Scale
  โดยใช้เงินลงทุนต่อหน่วยให้ต่ำที่สุด
  ประกอบกับการเป็นผู้ผลิตแบบครบวงจรช่วยให้ธุรกิจมีความได้เปรียบในการแข่งขัน
  ธุรกิจใช้ระบบการจัดการผลผลิตทั่วทั้งองค์กร (Total Productivity Management – TPM)
  ซึ่งเน้นเรื่องดูแลเครื่องจักร ประสิทธิภาพของโรงงาน การลดความสูญเสีย และการลดต้นทุน
  จนกระทั่งธุรกิจได้รับรางวัล TPM Excellence Award (1^(st) Category)
  เนื่องจากสามารถบรรลุเป้าหมายของการเพิ่มประสิทธิภาพและลดความสูญเสียจากการเดินเครื่องจักรและโรงงาน
  การประหยัดพลังงาน การลดอุบัติเหตุเและผลกระทบต่อสิ่งแวดล้อม
  เป็นผลให้ขวัญกำลังใจของพนักงานดีขึ้น รวมไปถึงการพัฒนาศักยภาพของพนักงานในธุรกิจอีกด้วย
  นอกจากนี้ ธุรกิจได้นำระบบเทคโนโลยีสารสนเทศ (Information Technology – IT)
  เข้ามาใช้ทั้งในด้านการผลิตและการขายในรูปแบบ e-Business เช่น e-Supply Chain,
  e-Ordering, Advanced Process Control, CRM Portal
  เพื่อเพิ่มประสิทธิภาพและประสิทธิผลในการผลิต และเพื่อตอบสนองความต้องการของลูกค้าได้ทันที

-   ระบบบริหารคุณภาพและคุณภาพสินค้า

  ธุรกิจมีนโยบายในการผลิตสินค้าที่มีคุณภาพโดยปราศจากผลกระทบต่อสิ่งแวดล้อมและชุมชน
  และมุ่งเน้นเรื่องความปลอดภัยและอาชีวอนามัยในการทำงาน จึงได้นำระบบ ISO
  มาบูรณาการกับระบบการจัดการ TQM และ TPM
  ให้เป็นระบบการจัดการคุณภาพโดยรวมเพียงระบบเดียว
  จนกระทั่งได้รับการรับรองมาตรฐานระบบบริหารคุณภาพ ISO 9001 ระบบการจัดการสิ่งแวดล้อม
  ISO 14001 และระบบการจัดการอาชีวอนามัยและความปลอดภัย TIS/มอก.18001
  รวมไปถึงระบบการจัดการห้องปฏิบัติทดสอบและสอบเทียบ ISO17025
  ซึ่งสนับสนุนให้หน่วยงานวิจัยและพัฒนาผลิตภัณฑ์สามารถปรับปรุงคุณภาพเม็ดพลาสติกและผลิตสินค้าใหม่เพื่อรองรับความต้องการของลูกค้าให้ได้อย่างเต็มที่

-   การบริการ

  ธุรกิจถือว่าการบริการเป็นหัวใจของการขาย ธุรกิจจึงได้พัฒนาระบบ CRM (Customer
  Relationship Management)
  ซึ่งเป็นการประยุกต์ใช้เทคโนโลยีสารสนเทศเพื่อตอบสนองความต้องการของลูกค้าได้อย่างถูกต้องและรวดเร็ว
  อันนำไปสู่การสร้างความสัมพันธ์ที่ยั่งยืนกับลูกค้า โดยระบบดังกล่าวสามารถรวบรวมข้อมูล
  วิเคราะห์ และตอบสนองต่อความต้องการของลูกค้าเพื่อให้เกิดความพึงพอใจอย่างสูงสุด
  ธุรกิจได้จัดให้มีบริการให้คำแนะนำช่วยเหลือด้านเทคนิคในการแปรรูปเม็ดพลาสติก
  รวมถึงการพัฒนาสินค้าร่วมกับลูกค้า
  และเน้นการจัดส่งสินค้าให้ถึงลูกค้าอย่างถูกต้องและรวดเร็วเป็นบริการขั้นพื้นฐาน นอกจากนี้
  ธุรกิจมีแนวทางในการพัฒนา
  และเพิ่มประสิทธิภาพการบริการอย่างต่อเนื่องเพื่อยกระดับมาตรฐานการบริการให้สอดคล้องและสนับสนุนกับแนวทางการดำเนินธุรกิจที่แตกต่างกันของลูกค้ากลุ่มต่างๆ
  โดยมี เป้าหมายความพึงพอใจของลูกค้าเป็นประเด็นสำคัญ

-   การบริหารจัดการ

  เนื่องจากธุรกิจเม็ดพลาสติกมีการเปลี่ยนแปลงเร็วทั้งในเรื่องของอุปสงค์และราคา
  การบริหารจัดการและการตัดสินใจที่รวดเร็วและถูกต้องจึงมีความสำคัญอย่างยิ่งในการตอบสนองต่อความต้องการของลูกค้าและการบริหารจัดการสถานการณ์ของธุรกิจ
  ธุรกิจได้ติดตั้งระบบบริหารงาน Supply Chain Management
  ซึ่งจะช่วยในการเชื่อมต่อระบบของหน่วยงานต่างๆ
  ผ่านระบบคอมพิวเตอร์เพื่อเพิ่มขีดความสามารถในการตอบสนองความต้องการของลูกค้า
  และเพิ่มความรวดเร็วในการตอบสนองต่อความเปลี่ยนแปลงของธุรกิจ ระบบ Supply Chain
  Management ประกอบไปด้วยระบบการประมาณความต้องการใช้ของลูกค้า วางแผนการขาย
  วางแผนและพัฒนาระบบจัดส่ง วางแผนการผลิต วางแผนการจัดซื้อวัตถุดิบ การบริหาร
  สินค้าคงคลัง นอกจากนี้ ธุรกิจยังได้นำระบบ Supply Chain Management ใหม่ๆ
  มาพัฒนาประสิทธิภาพการบริหารจัดการ ไม่ว่าจะเป็นการนำระบบ Vender Management
  Inventory (VMI) มาใช้เพื่อช่วยลดการจัดเก็บสินค้าให้กับลูกค้า การจัดตั้งคลังสินค้า (Hub
  and Spoke) ทั้งในประเทศและต่างประเทศเพื่อลดระยะเวลาการส่งสินค้า
  รวมถึงการจัดเตรียมเส้นทางและรูปแบบการขนส่งแบบใหม่ทั้งทางรถไฟและทางเรือ
  อีกทั้งยังมีแผนที่จะนำเทคโนโลยีใหม่ๆ มาใช้อย่างต่อเนื่อง เช่น
  การเพิ่มความถูกต้องในการบริหารวัตถุดิบในโรงงานด้วยระบบ Radio Frequency
  Identification (RFID) การนำระบบ Warehouse Management Operation
  Excellence (WOEX) และ Global Positioning System (GPS)
  มาบริหารจัดการสินค้าคงคลังแบบ Real-time และการขนส่งสินค้า เป็นต้น

  2) ลักษณะลูกค้าและกลุ่มลูกค้าเป้าหมาย

  ลูกค้ากลุ่มเป้าหมาย ได้แก่ โรงงานแปรรูปเม็ดพลาสติก
  โดยแบ่งตามประเภทการขึ้นรูปพลาสติกได้ดังนี้ งานแผ่นฟิล์ม (Film) งานฉีดเข้าแบบ
  (Injection Molding) งานเส้นใย (Monofilament & Yarn) งานเป่าขวด (Blow
  Molding) งานอื่นๆ เช่น งานเคลือบ (Lamination) งานรีด (Extrusion) และงานท่อ
  (Pipe) สำหรับธุรกิจพีวีซี กลุ่มลูกค้าเป้าหมาย คือ ผู้ผลิตผลิตภัณฑ์พลาสติกที่แปรรูปจากพีวีซี

  ลักษณะลูกค้าส่วนใหญ่จะเป็นรายย่อยและกระจัดกระจายอยู่ทั่วไป
  โดยธุรกิจมุ่งขยายฐานลูกค้าให้ครอบคลุมกลุ่มตลาดย่อย (Market Segment)
  และภูมิภาคที่หลากหลาย เพื่อลดความเสี่ยงจากการพึ่งพิงลูกค้าเพียงรายเดียว

  3) การจำหน่ายและช่องทางการจำหน่าย

  ธุรกิจมีสัดส่วนการจำหน่ายเม็ดพลาสติกโพลิโอเลฟินส์ในประเทศและต่างประเทศในปี 2552
  คิดเป็นสัดส่วนประมาณร้อยละ 57 และร้อยละ 43 ตามลำดับ โดยมีรายละเอียดดังนี้

-   การจำหน่ายในประเทศ

  ลูกค้าแบ่งออกเป็น 2 กลุ่ม คือ ลูกค้าที่ผลิตเพื่อขายในประเทศ (Domestic Customer)
  คิดเป็นสัดส่วนประมาณร้อยละ 82 ของปริมาณการจำหน่ายในประเทศทั้งหมด
  และลูกค้าที่ผลิตเพื่อการส่งออก (Re-export Customer) คิดเป็นสัดส่วนร้อยละ 18
  โดยการจำหน่ายให้ลูกค้ากลุ่มแรกนั้นธุรกิจมีสัดส่วนการขายตรงร้อยละ 49
  ส่วนที่เหลือเป็นการจำหน่ายผ่านตัวแทนร้อยละ 51
  โดยผู้แทนจำหน่ายจะช่วยรับภาระความเสี่ยงทางด้านการเงินและช่วยกระจายสินค้าไปสู่ลูกค้ารายย่อย
  ส่วนลูกค้ากลุ่มที่สองนั้นธุรกิจทำการขายตรงเกือบทั้งหมด

-   การส่งออก

  ธุรกิจส่งออกเม็ดพลาสติกส่วนใหญ่ไปประเทศในแถบภูมิภาคเอเชียแปซิฟิก
  การจัดจำหน่ายจะเน้นการเข้าถึงผู้ใช้ปลายทางหรือผู้แทนจำหน่ายในประเทศนั้นๆ
  โดยตรงเพื่อประสิทธิภาพในการตอบสนองความต้องการของลูกค้า
  ปัจจุบันธุรกิจมีสำนักงานตัวแทนในต่างประเทศทั้งหมด 8 สาขา ได้แก่ ประเทศพม่า เวียดนาม
  ฟิลิปปินส์ อินโดนีเซีย จีน (เซี่ยงไฮ้และกวางเจา) ญี่ปุ่น และสหรัฐอาหรับเอมิเรตส์
  สัดส่วนตลาดส่งออก คือ เอเชียตะวันออกเฉียงใต้ร้อยละ 27 เอเชียตะวันออกร้อยละ 23
  เอเชียใต้ร้อยละ 10 และประเทศอื่นนอกภูมิภาคเอเชียอีกร้อยละ 40
  การที่ธุรกิจมีปริมาณการส่งออกประมาณ 464,000 ตันต่อปี
  ทำให้ธุรกิจสามารถกระจายการส่งสินค้าไปตามฐานลูกค้าที่มีอยู่ทั่วโลก
  โดยไม่ส่งออกไปที่ประเทศใดประเทศหนึ่งมากเป็นพิเศษ
  เพื่อเป็นการหลีกเลี่ยงการแข่งขันโดยตรงกับผู้ผลิตระดับสากล (Multinational Player)
  และลดความเสี่ยงที่อาจเกิดขึ้น
  เนื่องจากการเปลี่ยนแปลงทางการเมืองหรือเศรษฐกิจของประเทศนั้นๆ นอกจากนี้
  การสร้างฐานลูกค้าทั่วโลกทำให้ธุรกิจสามารถบริหารปริมาณการส่งออกในแต่ละประเทศเพื่อผลกำไรสูงสุด
  (Profit Optimization)
  เนื่องจากราคาในแต่ละประเทศอาจมีความแตกต่างกันตามสภาวะตลาดของประเทศนั้นๆ

  สำหรับธุรกิจพีวีซี ในปี 2552 บริษัทไทยพลาสติกและเคมีภัณฑ์ จำกัด (มหาชน)
  มีการจัดจำหน่ายผลิตภัณฑ์ให้กับลูกค้าทั้งในประเทศและต่างประเทศ คิดเป็นสัดส่วนประมาณร้อยละ
  49 และร้อยละ 51 ตามลำดับ โดยมีรายละเอียดดังนี้

-   การจำหน่ายในประเทศ

  การจัดจำหน่ายผลิตภัณฑ์ในประเทศ
  บริษัทเน้นการใช้กลยุทธ์ขายตรงให้กับลูกค้าที่เป็นผู้ผลิตผลิตภัณฑ์พลาสติกที่แปรรูปจากพีวีซีในกลุ่มอุตสาหกรรมต่างๆ
  ซึ่งจะทำให้ทราบถึงความต้องการของลูกค้าอย่างแท้จริง
  สามารถให้บริการความช่วยเหลือในด้านเทคนิคต่างๆ ได้อย่างรวดเร็ว

  ลูกค้าแบ่งออกเป็น 2 กลุ่ม คือ ลูกค้าที่ผลิตเพื่อขายในประเทศ (Domestic Customer)
  คิดเป็นสัดส่วนประมาณร้อยละ 74 ของปริมาณการจำหน่ายในประเทศทั้งหมด
  และลูกค้าที่ผลิตเพื่อการส่งออก (Re-export Customer) คิดเป็นสัดส่วนร้อยละ 26
  โดยการจำหน่ายให้ลูกค้ากลุ่มแรกนั้นบริษัทมีสัดส่วนการขายตรงร้อยละ 93
  ส่วนที่เหลือเป็นการจำหน่ายผ่านตัวแทนร้อยละ 7
  ส่วนลูกค้ากลุ่มที่สองนั้นบริษัททำการขายตรงทั้งหมด

-   การส่งออก

  การจัดจำหน่ายในต่างประเทศ บริษัทขายผ่านตัวแทนร้อยละ 80 และขายตรงให้กับลูกค้าร้อยละ
  20 ตลาดส่งออกที่สำคัญ ได้แก่ ตุรกี ยุโรปตะวันออก ประเทศในภูมิภาคเอเชียตะวันออกเฉียงใต้
  เอเชียใต้ ตะวันออกกลาง และแอฟริกา ในการจำหน่ายผ่านตัวแทนจำหน่ายนั้น บริษัท
  จะคัดเลือกบริษัทที่มีความสามารถในการจัดจำหน่ายผลิตภัณฑ์ประเภทพลาสติกและเคมีภัณฑ์
  นอกจากนั้น ต้องมีความสัมพันธ์ที่ดีกับลูกค้า สามารถเป็นตัวกลางในการเจรจา ประสานงาน
  และอำนวยความสะดวกในการซื้อขายให้กับลูกค้าในทุกๆ ด้าน

  2.2 ภาวะการแข่งขันและกำลังผลิต

  1) ในประเทศ

  ประเทศไทยมีกำลังผลิตเม็ดพลาสติกโพลิโอเลฟินส์รวม 3.8 ล้านตันต่อปี
  ในขณะที่ความต้องการใช้ในปี 2552 ประมาณ 2 ล้านตัน
  ประเทศไทยจึงต้องมีการส่งออกเม็ดพลาสติกโพลิโอเลฟินส์ คิดเป็นสัดส่วนประมาณร้อยละ 46
  ของปริมาณการผลิตรวม
  ประกอบกับอัตราภาษีนำเข้าเม็ดพลาสติกมีแนวโน้มลดลงตามข้อตกลงเขตการค้าเสรีอาเซียน
  (AFTA) และตามข้อกำหนดของ WTO ซึ่งส่งผลให้มีการแข่งขันค่อนข้างสูง อย่างไรก็ดี
  เมื่อเทียบกับคู่แข่งในประเทศ ธุรกิจมีกำลังผลิตสูงที่สุดคิดเป็นสัดส่วนร้อยละ 35
  ของกำลังผลิตโพลิโอเลฟินส์รวมในประเทศ โดยมีรายละเอียดกำลังผลิตดังนี้

หน่วย: พันตันต่อปี

  --------------------- ---------- --------- --------- --------- ---------
  บริษัท                  HDPE       LLDPE     LDPE      PP        รวม

  เอสซีจี เคมิคอลส์         540        120       100       320       1,080

  ไออาร์พีซี (IRPC)        140        -         -         475       615

  ทีพีไอ โพลีน (TPIPL)     -          -         158       -         158

  เอ็ชเอ็มซีโปลิเมอส์ (HMC)  -          -         -         750       750

  สยามโพลิเอทิลีน (SPE) *  -          300       -         -         300

  ปตท. เคมิคอล (PTTCH)   250        400       -         -         650

  บางกอกโพลิเอทิลีน (BPE)  250        -         -         -         250

  กำลังผลิตรวม            1,180      820       258       1,545     3,803
  --------------------- ---------- --------- --------- --------- ---------

  หมายเหตุ: * บริษัทร่วมทุนระหว่างเอสซีจี เคมิคอลส์ และ The Dow Chemical Company
  ประเทศสหรัฐอเมริกาในสัดส่วนร้อยละ 50

  ที่มา: บริษัทเอสซีจี เคมิคอลส์ จำกัด และสถาบันปิโตรเลียมแห่งประเทศไทย

  สำหรับพีวีซี ประเทศไทยมีกำลังผลิตรวม 880,000 ตันต่อปี โดยบริษัทไทยพลาสติกและเคมีภัณฑ์
  จำกัด (มหาชน) มีกำลังผลิตสูงที่สุดคิดเป็นสัดส่วนร้อยละ 57 ของกำลังผลิตพีวีซีรวมในประเทศ
  โดยมีรายละเอียดกำลังผลิตดังนี้

หน่วย: พันตันต่อปี

  ---------------------------------- ------------ ----------- ------------
  บริษัท                               PVC          VCM         EDC

  ไทยพลาสติกและเคมีภัณฑ์ (TPC)           500          500         520

  วีนิไทย (VNT)                        280          400         640

  เอเพ็ค พลาสติก (APEX)                100          -           -

  กำลังผลิตรวม                         880          900         1,160
  ---------------------------------- ------------ ----------- ------------

  ที่มา: บริษัทไทยพลาสติกและเคมีภัณฑ์ จำกัด (มหาชน)

2)  ต่างประเทศ

  ความต้องการใช้เม็ดพลาสติกโพลิโอเลฟินส์ในเอเชียในปี 2552 มีประมาณ 59 ล้านตัน
  โดยประเทศจีนเป็นผู้นำเข้ารายใหญ่ที่สุดในโลก ประเทศส่งออกเม็ดพลาสติกที่สำคัญ คือ
  ประเทศแถบตะวันออกกลาง สหรัฐอเมริกา เกาหลี และสิงคโปร์ สำหรับพีวีซี
  ความต้องการใช้พีวีซีในเอเชียในปี 2552 มีประมาณ 18 ล้านตัน
  โดยประเทศจีนเป็นตลาดที่มีการขยายตัวมากที่สุดและเป็นผู้นำเข้ารายใหญ่ที่สุดในเอเชีย

สถานการณ์ธุรกิจในปี 2552 และแนวโน้มปี 2553

  สถานการณ์ธุรกิจโอเลฟินส์และโพลิโอเลฟินส์เฉลี่ยในปี 2552 ปรับตัวดีขึ้นกว่าปี 2551
  ราคาวัตถุดิบและเม็ดพลาสติกปรับตัวสูงขึ้นอย่างต่อเนื่อง
  เนื่องจากความต้องการแนฟทาและเม็ดพลาสติกที่เพิ่มขึ้นตามสภาวะเศรษฐกิจโลกที่เริ่มฟื้นตัว
  โดยเฉพาะในประเทศจีนและประเทศอื่นๆ ในทวีปเอเชีย
  และราคาน้ำมันดิบที่ค่อยๆปรับตัวสูงขึ้นเมื่อเทียบกับไตรมาสที่ 4 ของปี 2551
  ซึ่งประสบกับปัญหาวิกฤตเศรษฐกิจทั่วโลก
  ประกอบกับการเลื่อนกำหนดการเริ่มผลิตของโรงงานโอเลฟินส์และโพลิโอเลฟินส์ในตะวันออกกลาง

  ราคาวัตถุดิบแนฟทาเฉลี่ยในปี 2552 อยู่ที่ 553 ดอลลาร์สหรัฐต่อตัน
  ปรับตัวลดลงจากราคาเฉลี่ยของปีก่อนร้อยละ 33
  แต่เพิ่มขึ้นเมื่อเทียบกับไตรมาสสุดท้ายของปีก่อนร้อยละ 82 ราคาเม็ดพลาสติกเฉลี่ยอยู่ที่ 1,134
  ดอลลาร์สหรัฐต่อตัน ลดลงจากราคาเฉลี่ยของปีก่อนร้อยละ 23
  แต่ปรับตัวเพิ่มขึ้นเมื่อเทียบกับไตรมาสสุดท้ายของปีก่อน ร้อยละ 25

  แนวโน้มส่วนต่างราคาเม็ดพลาสติกแนฟทาในปี 2553 มีแนวโน้มลงลง
  เนื่องจากกำหนดการเริ่มผลิตของโรงงานโอเลฟินส์และโพลิโอเลฟินส์ที่คาดว่าจะเพิ่มขึ้นเป็นอย่างมากจากตะวันออกกลางและประเทศจีนในปี
  2553

  สถานการณ์ธุรกิจพีวีซีในปี 2552 ความต้องการของพีวีซีค่อยๆ เพิ่มมากขึ้นในครึ่งปีหลังของปี
  2552 ตามการฟื้นตัวทางเศรษฐกิจโลก จึงส่งผลให้ราคาพีวีซีปรับตัวเพิ่มขึ้นเมื่อเทียบกับช่วงต้นปี
  อย่างไรก็ตาม ความต้องการพีวีซีในเกือบทุกภูมิภาคทั่วโลกหดตัวลงต่อเนื่องจากปีที่แล้ว
  โดยความต้องการพีวีซีโลกลดลงร้อยละ 1 แต่ในกลุ่มประเทศเอเชียบางประเทศ
  โดยเฉพาะประเทศจีน อินเดีย และเวียดนามมีอัตราการขยายตัวสูงถึงร้อยละ 14 ร้อยละ 21
  และร้อยละ 25 ตามลำดับ อันเป็นผลจากการกระตุ้นเศรษฐกิจของภาครัฐ อย่างไรก็ตาม
  ความต้องการพีวีซีในประเทศไทยลดลงร้อยละ 6 เมื่อเทียบกับปี 2551
  เนื่องจากผลกระทบของวิกฤติเศรษฐกิจโลกและสถานการณ์ทางการเมืองที่ยังไม่นิ่ง
  การที่ความต้องการพีวีซีโลกในปี 2552 หดตัวลง และการลดลงของราคาน้ำมัน จากราคาเฉลี่ยที่
  100 ดอลลาร์สหรัฐต่อบาเรลในปี 2551 ลดลงเป็น 62 ดอลลาร์สหรัฐต่อบาเรลในปี 2552
  ทำให้ราคาพีวีซีปรับตัวลดลงจาก 1,039 ดอลลาร์สหรัฐต่อตันในปี 2551 เป็น 773
  ดอลลาร์สหรัฐต่อตันในปี 2552 และ เอทธิลีนซึ่งเป็นวัตถุดิบหลักมีราคาเฉลี่ยในปี 2552
  ลดลงอยู่ที่ระดับ 864 ดอลลาร์สหรัฐต่อตัน หรือลดลงกว่า 272
  ดอลลาร์สหรัฐต่อตันเมื่อเทียบกับปีก่อน เช่นเดียวกับราคาอีดีซีที่ปรับตัวลดลงจาก 383
  ดอลลาร์สหรัฐต่อตันมาอยู่ที่ 327 ดอลลาร์สหรัฐต่อตัน

  ธุรกิจพีวีซีในปี 2553 มีแนวโน้มที่ดีขึ้น คาดว่าตลาดโลกจะมีความต้องการพีวีซีเพิ่มขึ้นร้อยละ 4
  ประเทศจีน อินเดีย และเวียดนามยังคงขยายตัวต่อเนื่อง ส่วนประเทศไทย
  ตลาดพีวีซีจะพื้นตัวเนื่องจากมีโครงการไทยเข้มแข็งของรัฐบาลที่ช่วยกระตุ้นภาคการก่อสร้างในประเทศ
  ด้านราคาพีวีซีมีแนวโน้มปรับตัวเพิ่มขึ้นตามความต้องการและราคาน้ำมันที่ปรับตัวสูงขึ้น

3. การจัดหาผลิตภัณฑ์หรือบริการ

  3.1 ลักษณะการจัดให้ได้มาซึ่งผลิตภัณฑ์

  1) การผลิต

ธุรกิจมีโรงงานผลิตโอเลฟินส์ 1 โรงงาน และโรงงานผลิตเม็ดพลาสติกโพลิโอเลฟินส์ 7 โรงงาน ตั้งอยู่ในนิคมอุตสาหกรรมมาบตาพุด จังหวัดระยอง โดยมีรายละเอียดกำลังผลิต (Nameplate Capacity) ดังนี้

+------------------+----------------+---------+---------+------------+
| บริษัท             | ผลิตภัณฑ์/บริการ   | กำลังผลิต | เปิดด    | สัดส่วนการถ  |
|                  |                |         | ำเนินการ | ือหุ้นของบริษัท |
|                  |                | (ตันต่อปี) | (พ.ศ.)  | (ร้อยละ)    |
+------------------+----------------+---------+---------+------------+
| ระยองโอเลฟินส์     | เอททีลีน         | 800,000 | 2542    | 63         |
|                  |                |         |         |            |
|                  | โพรไพลีน        | 400,000 |         |            |
+------------------+----------------+---------+---------+------------+
| ไทยโพลิเอททีลีน     | HDPE 1         | 160,000 | 2532    | 100        |
|                  |                |         |         |            |
|                  | HDPE 2         | 180,000 | 2540    |            |
|                  |                |         |         |            |
|                  | HDPE 3         | 200,000 | 2544    |            |
|                  |                |         |         |            |
|                  | LLDPE          | 120,000 | 2533    |            |
|                  |                |         |         |            |
|                  | LDPE           | 100,000 | 2538    |            |
+------------------+----------------+---------+---------+------------+
| ไทยโพลิโพรไพลีน    | PP 1           | 140,000 | 2536    | 100        |
|                  |                |         |         |            |
|                  | PP 2           | 180,000 | 2540    |            |
+------------------+----------------+---------+---------+------------+
| ไทย              | PVC Resin      | 500,000 | 2514    | 46         |
| พลาสติกและเคมีภัณฑ์  |                |         |         |            |
|                  | PVC Compound   | 60,000  |         |            |
+------------------+----------------+---------+---------+------------+
| ทีพีซี เพสต์ เรซิน    | PVC Paste      | 38,000  | 2536    | 46         |
|                  | Resin          |         |         |            |
+------------------+----------------+---------+---------+------------+
| PT. TPC Indo     | PVC Resin      | 120,000 | 2539    | 78         |
| Plastic &        |                |         |         |            |
| Chemicals        |                |         |         |            |
+------------------+----------------+---------+---------+------------+
| TPC Vina Plastic | PVC Resin      | 100,000 | 2538    | 32         |
| and Chemicals    |                |         |         |            |
+------------------+----------------+---------+---------+------------+
| Viet-Thai        | PVC Compound   | 13,500  | 2537    | 33         |
| Plastchem        |                |         |         |            |
+------------------+----------------+---------+---------+------------+
| มาบตาพุด แทงค์     | บริการท่าเทียบแ   | -       | 2541    | 81         |
| เทอร์มินอล         | ละคลังเก็บผลิตภัณฑ์ |         |         |            |
+------------------+----------------+---------+---------+------------+
| ระยองไปป์ไลน์      | บริก            | -       | 2541    | 91         |
|                  | ารการขนส่งทางท่อ |         |         |            |
+------------------+----------------+---------+---------+------------+
| ระยองว           | บริการทางด้านวิศว | -       | 2544    | 100        |
| ิศวกรรมและซ่อมบำรุง | กรรมและซ่อมบำรุง |         |         |            |
+------------------+----------------+---------+---------+------------+

  2) การจัดหาวัตถุดิบ

-   การผลิตโอเลฟินส์

  วัตถุดิบหลักที่ใช้ในการผลิตโอเลฟินส์ คือ แนฟทา
  ซึ่งจัดหาจากโรงกลั่นน้ำมันภายในประเทศคิดเป็นสัดส่วนประมาณร้อยละ 87
  ของความต้องการใช้ทั้งหมด ส่วนที่เหลืออีกร้อยละ 13
  เป็นการนำเข้าจากประเทศในแถบตะวันออกกลางและประเทศสิงคโปร์ นอกจากนี้
  ธุรกิจได้มีการออกแบบโรงงานให้สามารถใช้วัตถุดิบทดแทนอื่นๆได้ เช่น แอลพีจี ราฟฟิเนต
  และคอนเดนเสท หากได้ต้นทุนที่ต่ำกว่าแนฟทา

-   การผลิตโพลิโอเลฟินส์

  ธุรกิจมีสัญญาซื้อขายโอเลฟินส์ระยะยาวกับ บมจ.ปตท. เคมิคอล จำนวนรวม 325,000 ตันต่อปี
  โดยมีสูตรราคาที่อ้างอิงราคาตลาดโลก
  ส่วนผลิตภัณฑ์โอเลฟินส์ที่ธุรกิจผลิตเองจะป้อนให้กับโรงงานผลิตโพลิโอเลฟินส์จำนวนประมาณ
  678,500 ตันต่อปี หรือคิดเป็นร้อยละ 58 ของกำลังผลิตโอเลฟินส์
  ส่วนที่เหลือจะจำหน่ายให้กับลูกค้าภายนอกซึ่งเป็นผู้ถือหุ้นในโรงงานผลิต โอเลฟินส์ของธุรกิจ
  นอกจากนี้ ธุรกิจสามารถซื้อโอเลฟินส์เพิ่มเติมได้จาก บมจ.ปตท. เคมิคอล
  หรือนำเข้าจากต่างประเทศ

-   การผลิตพีวีซี

  วัตถุดิบหลักที่สำคัญในการผลิตพีวีซี คือ วีซีเอ็ม (Vinyl Chloride Monomer)
  สามารถผลิตเองได้ทั้งหมด
  วัตถุดิบส่วนที่เหลือธุรกิจต้องจัดหาเพิ่มเติมจากทั้งภายในประเทศและนำเข้าจากต่างประเทศ
  สำหรับวัตถุดิบที่สำคัญในการผลิตวีซีเอ็ม ได้แก่ อีดีซีและเอทธิลีนนั้น
  ธุรกิจสามารถผลิตอีดีซีได้เองที่โรงงานในจังหวัดระยอง
  คิดเป็นปริมาณที่ผลิตได้เองประมาณร้อยละ 65 ของความต้องการทั้งหมด สำหรับส่วนที่ขาดนั้น
  ธุรกิจจัดหาโดยการสั่งซื้อผ่านตัวแทนจำหน่าย

  สำหรับการจัดหาเอทธิลีนนั้น ธุรกิจได้เข้าถือหุ้นบริษัทผลิตเอทธิลีน ได้แก่ บริษัทระยอง โอเลฟินส์
  จำกัด และบมจ.ปตท. เคมิคอล
  ธุรกิจได้ทำสัญญาระยะยาวซื้อเอทธิลีนจากบริษัททั้งสองแห่งโดยตรง

  3.2 ผลกระทบต่อสิ่งแวดล้อม

หนึ่งในอุดมการณ์ในการดำเนินธุรกิจของเอสซีจี คือ ถือมั่นในความรับผิดชอบต่อสังคม ซึ่งครอบคลุม ถึงความใส่ใจต่อสิ่งแวดล้อม ธุรกิจจึงได้เลือกสรร “เทคโนโลยีสะอาด” (Clean Technology) อันทันสมัย มีประสิทธิภาพ ประหยัดพลังงาน และไม่มีผลกระทบต่อสิ่งแวดล้อมมาใช้ในกระบวนการผลิต นอกจากนี้ ธุรกิจ ยังให้ความสำคัญต่อแนวทางปฏิบัติที่ดี (Best Practice) มีการตั้งเป้าการลดการใช้พลังงานและทรัพยากร ตลอดจนตั้งเป้าลดการปล่อยมลสารลงต่ำกว่าที่กฎหมายกำหนด โดยการใช้แนวคิด 3Rs (Reduce, Reuse/Recycle and Replenish) และแนวคิดนิเวศน์เศรษฐศาสตร์ (Eco-Efficiency) รวมทั้งการใช้เทคโนโลยีที่ดีที่สุดที่มีอยู่ (Best Available Control Technology) ซึ่งถือเป็นอีกหนึ่งความมุ่งมั่นที่จะดูแลรักษาสิ่งแวดล้อมควบคู่ไปกับการดำเนินธุรกิจบนหลักการการพัฒนาอย่างยั่งยืน 

นอกจากนี้ มีการจัดทำและได้รับการรับรองมาตรฐานระบบบริหารจัดการสิ่งแวดล้อมตาม มาตรฐาน ISO 14001 ทั้งนี้ ยังมีการตรวจประเมินระบบการจัดการและผลการดำเนินการด้านสิ่งแวดล้อม (EPAP: Environmental Performance Assessment Program) จากหน่วยงานภายนอกที่ได้รับความเชื่อถือในระดับสากล 

4. งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

เอสซีจี เปเปอร์

1.  ลักษณะผลิตภัณฑ์หรือบริการ

เอสซีจี เปเปอร์ เป็นผู้นำในอุตสาหกรรมการผลิตเยื่อกระดาษ กระดาษและบรรจุภัณฑ์ของประเทศไทย เนื่องด้วยเป็นธุรกิจการผลิตที่ครบวงจรแห่งเดียวในประเทศไทย ที่ผลิตตั้งแต่เยื่อกระดาษแล้วส่งต่อให้บริษัทในธุรกิจกระดาษและบรรจุภัณฑ์ เพื่อผลิตกระดาษพิมพ์เขียน กระดาษอุตสาหกรรมและบรรจุภัณฑ์ ทำให้สามารถจัดสรรกำลังผลิตและควบคุมต้นทุนได้อย่างมีประสิทธิภาพ ลดความผันผวนของกำไร และเพิ่มมูลค่าให้กับผลิตภัณฑ์ โดยแบ่งกลุ่มกิจการหลักได้ 2 กลุ่มกิจการ คือ

  1.1 กิจการเยื่อกระดาษและกระดาษพิมพ์เขียน

  ผลิตภัณฑ์หลัก ได้แก่ เยื่อกระดาษยูคาลิปตัส และกระดาษพิมพ์เขียน
  โดยเยื่อกระดาษที่ผลิตได้ใช้เป็นวัตถุดิบสำคัญในการผลิตกระดาษคราฟท์และกระดาษพิมพ์เขียน
  ซึ่งโรงพิมพ์ทั่วไปสามารถนำกระดาษพิมพ์เขียนไปใช้งานในด้านพิมพ์นิตยสาร
  หรือใช้ทำกระดาษสมุด กระดาษพิมพ์ตำราเรียน กระดาษถ่ายเอกสาร หีบห่อ
  บรรจุภัณฑ์บางประเภท และฉลากต่างๆ

  1.2 กิจการกระดาษอุตสาหกรรมและบรรจุภัณฑ์

  ผลิตภัณฑ์หลัก ได้แก่ กระดาษคราฟท์สำหรับใช้ทำกล่องกระดาษลูกฟูก ถุงหลายชั้น ถุงช้อปปิ้ง
  แกนกระดาษ ผลิตภัณฑ์แปรรูป-สำเร็จรูป กระดาษทำแผ่นยิปซัมบอร์ด กระดาษกล่องขาวเคลือบ
  และกล่องกระดาษลูกฟูกประเภทต่างๆ ซึ่งใช้งานในด้านหีบห่อบรรจุภัณฑ์

2. ตลาดและภาวะการแข่งขัน

  2.1 นโยบายและลักษณะการตลาด

  1) กลยุทธ์ทางการตลาด

  เพื่อเพิ่มความได้เปรียบทางการแข่งขันในช่วงที่สภาพเศรษฐกิจชะลอตัวและภาวะการแข่งขันที่สูงขึ้น
  เอสซีจี เปเปอร์
  จึงได้มุ่งเน้นการลดต้นทุนการผลิตและลดค่าใช้จ่ายคงที่ในการบริหารงานอย่างต่อเนื่อง นอกจากนี้
  เพื่อตอบสนองความต้องการของลูกค้าที่หลากหลาย
  ธุรกิจยังได้ส่งเสริมการสร้างนวัตกรรมอย่างไม่หยุดยั้ง

  ปัจจุบันบรรจุภัณฑ์มีบทบาทในด้านการส่งเสริมการขายไม่น้อยไปกว่าบทบาทด้านการปกป้องสินค้าที่อยู่ภายใน
  และด้วยความเชี่ยวชาญทางด้านการออกแบบบรรจุภัณฑ์ ธุรกิจได้พัฒนาเทคนิคการพิมพ์ “High
  Graphic Printing”
  ซึ่งเป็นเทคนิคการพิมพ์ที่เพิ่มความสวยงามและความเหมือนจริงให้แก่ลวดลายต่างๆ บนบรรจุภัณฑ์
  ยิ่งไปกว่านั้น เทคนิคการพิมพ์นี้ยังสามารถพิมพ์ลงบนกระดาษกล่องขาวเคลือบซึ่งมีความเงางาม
  ส่งผลให้บรรจุภัณฑ์สามารถทำหน้าที่สื่อการขายได้อย่างดีเยี่ยม นอกจากนี้
  ธุรกิจยังได้พัฒนากระดาษลูกฟูกลอนจิ๋ว (Micro Flute) ขึ้น
  เพื่อรองรับสินค้าที่มีน้ำหนักไม่มากและต้องการการพิมพ์ที่สวยงาม

  นอกเหนือจากการออกแบบบรรจุภัณฑ์ลูกฟูกให้เหมาะกับสินค้าและมีความสวยงามแล้วนั้น
  ในปีที่ผ่านมา ธุรกิจได้ออกแบบและพัฒนาสินค้าจากกระดาษลูกฟูกหลายรายการ เช่น
  เฟอร์นิเจอร์กระดาษ บูธจัดแสดงสินค้ากระดาษ
  ซึ่งสินค้าเหล่านี้ล้วนผลิตจากกระดาษที่นำกลับมาใช้ใหม่ (Recycle/Recyclable)
  นับเป็นอีกทางเลือกหนึ่งที่ช่วยรักษาสิ่งแวดล้อม

  การนำเทคโนโลยีมาใช้ในการวางแผนการผลิตและจัดส่งสินค้าก็เป็นอีกเรื่องหนึ่งที่ธุรกิจเน้นย้ำมาโดยตลอด
  เพราะคุณภาพของสินค้าและการจัดส่งที่รวดเร็วถูกต้องเป็นสิ่งจำเป็นอย่างมาก
  ธุรกิจจึงได้มีการลงทุนวางระบบ IT ทางด้าน Supply Chain Management
  เพื่อเชื่อมต่อระบบการสั่งซื้อสินค้ากับระบบวางแผนผลิตและการผลิตในหลายโรงงาน
  เพื่อให้สามารถตอบสนองความต้องการของลูกค้าได้อย่างรวดเร็วและมีประสิทธิภาพยิ่งขึ้น

  สำหรับกระดาษพิมพ์เขียน ในรอบปีที่ผ่านมาได้ทำการพัฒนากระดาษชนิดใหม่ คือ กระดาษ Text
  Pro ที่เหมาะกับงานพิมพ์หนังสือแบบเรียน เนื่องจากมีคุณสมบัติพิเศษ คือ น้ำหนักเบา
  เฉดสีถนอมสายตา ทำให้หนังสือเรียนมีน้ำหนักเบามากกว่าหนังสือแบบเรียนที่ใช้กระดาษปอนด์
  และด้วยเฉดสีถนอมสายตาทำให้สามารถอ่านหนังสือได้เป็นเวลานาน นอกจากนี้
  ด้วยกระบวนการผลิตกระดาษ Text Pro ที่ต่างไปจากการผลิตกระดาษปกติ
  ทำให้สามารถลดปริมาณการใช้พลังงานไฟฟ้าประมาณ 138.81 KWH/Ton
  หรือคิดเป็นการลดปริมาณการปล่อยก๊าซคาร์บอนไดออกไซด์ประมาณ 312 Ton CO2/year
  (เทียบบนปริมาณการผลิตกระดาษ Text Pro 3,600 ตัน)

  สำหรับกระดาษในสำนักงาน นอกเหนือจากกระดาษที่เป็นมิตรต่อสิ่งแวดล้อม “Idea Green”
  ซึ่งเป็นนวัตกรรมการผลิตกระดาษจากการใช้เยื่อจากป่าปลูก และ EcoFiber
  (เยื่อกระดาษที่เป็นมิตรต่อสิ่งแวดล้อม
  โดยนำเศษวัสดุหรือวัสดุที่ผ่านการใช้งานแล้วจากนอกโรงงานมาคัดสรร จัดการ
  และควบคุมการผลิตอย่างมีประสิทธิภาพ เพื่อให้ได้เยื่อกระดาษที่มีคุณภาพสูง)
  ช่วยให้ลดการใช้ต้นไม้ลงกว่า 30% และยังได้กระดาษคุณภาพพรีเมี่ยม ขาว สะอาด ในปี 2552
  ธุรกิจได้นำเสนอสินค้าใหม่ “Idea Work” ซึ่งเป็นกระดาษถ่ายเอกสารภายใต้แบรนด์ Idea
  ที่มีคุณสมบัติระดับ Super Premium ใช้นวัตกรรม N2 Technology ในการผลิต
  ช่วยให้กระดาษมีคุณสมบัติขาวกว่า ผิวเรียบเนียน แกร่งคงรูป และได้ภาพพิมพ์ที่คมชัด
  สวยสมบูรณ์แบบ

  2) ลักษณะลูกค้า การจำหน่าย และช่องทางการจำหน่าย

  กิจการเยื่อกระดาษและกระดาษพิมพ์เขียน

  เยื่อกระดาษ

  วิธีการจำหน่าย: จำหน่ายโดยวิธีขายตรงให้กับบริษัทในธุรกิจกระดาษและลูกค้าภายนอก

  กระดาษพิมพ์เขียน

  วิธีการจำหน่าย: ธุรกิจมีการจำหน่ายสินค้าทั้งในและต่างประเทศ โดยแบ่งเป็นสัดส่วนประมาณ
  70:30 ตามลำดับ สำหรับการจำหน่ายในประเทศ
  ธุรกิจมีการจำหน่ายผ่านผู้แทนจำหน่ายและจำหน่ายให้ผู้ใช้โดยตรง ซึ่งมีทั้งโรงพิมพ์และผู้แปรรูป
  รวมทั้งมีการเพิ่มช่องทางการจำหน่ายในส่วนที่เป็น Modern Trade, Stationery
  เพื่อเป็นช่องทางกระจายสินค้ากลุ่มกระดาษเพื่อใช้ในครัวเรือนและสำนักงาน
  สำหรับการส่งออกนั้น มีการส่งออกไปยังประเทศต่างๆ ได้แก่ มาเลเซีย เวียดนาม ฮ่องกง ญี่ปุ่น
  เกาหลีใต้ และออสเตรเลีย เป็นต้น

  กิจการกระดาษอุตสาหกรรมและบรรจุภัณฑ์

  วิธีการจำหน่าย: จำหน่ายโดยวิธีขายตรงให้กับบริษัทในธุรกิจกระดาษและลูกค้าภายนอก
  โดยสินค้าประกอบด้วย
  กระดาษม้วนใหญ่สำหรับโรงงานแปรรูปกระดาษทั่วไปและกระดาษที่ผ่านการแปรรูปแล้ว เช่น
  แผ่นลูกฟูก ถุงกระดาษ กระดาษรีมแผ่น และกระดาษม้วนเล็ก รวมทั้งส่งออกไปยังประเทศต่างๆ
  ได้แก่ มาเลเซีย อินโดนีเซีย ฮ่องกง สิงคโปร์ เวียดนาม และจีน เป็นต้น

  2.2 ภาวะอุตสาหกรรม การแข่งขัน และแนวโน้ม

1)  ภาวะอุตสาหกรรมและการแข่งขันของกิจการเยื่อกระดาษและกระดาษพิมพ์เขียน

  ในปี 2552 ความต้องการเยื่อเคมีฟอกขาวทั่วโลกเพิ่มขึ้นประมาณร้อยละ 3 เมื่อเทียบกับปี 2551
  โดยในครึ่งปีแรก ความต้องการเยื่อเคมีฟอกขาวลดลงร้อยละ 4 เมื่อเทียบกับปีก่อน
  โดยเฉพาะในช่วงไตรมาสที่ 1 ความต้องการลดลงถึงร้อยละ 8
  เมื่อเทียบกับช่วงเดียวกันของปีก่อน เนื่องจากสภาวะเศรษฐกิจทั่วโลกที่ตกต่ำต่อเนื่องตั้งแต่ปลายปี
  2551 และยังมีผู้ผลิตกระดาษหลายรายที่ยังคงหยุดสายการผลิต
  ทำให้ความต้องการเยื่อยังคงอยู่ในระดับต่ำ แต่เมื่อเข้าสู่ไตรมาสที่ 2
  ระดับความต้องการเยื่อปรับเพิ่มขึ้นร้อยละ 10 เมื่อเทียบกับไตรมาสที่ 1
  เนื่องจากประเทศจีนได้สั่งซื้อเยื่อเพื่อเก็บเป็นสินค้าคงคลัง
  จากการที่ระดับราคายังอยู่ในระดับที่ต่ำ โดยในครึ่งปีแรก
  ระดับราคาเฉลี่ยของเยื่อเคมีฟอกขาวในภูมิภาคเอเชียปรับตัวลดลงจากช่วงเดียวกันของปีก่อน
  มากถึงร้อยละ 35 แต่เพิ่มขึ้นร้อยละ 8 เมื่อเทียบกับครึ่งปีหลังของปี 2551
  เนื่องมาจากปริมาณความต้องการที่กลับมาปรับตัวเพิ่มขึ้น

  สำหรับครึ่งปีหลังของปี 2552 ความต้องการเยื่อเคมีฟอกขาวเพิ่มขึ้นประมาณร้อยละ 10
  เมื่อเทียบกับปีก่อน โดยปริมาณความต้องการหลักยังคงมาจากประเทศจีน
  เนื่องจากผู้ผลิตกระดาษในประเทศจีนได้มีแผนการเปิดสายผลิตใหม่เพิ่มเติม
  ซึ่งหากพิจารณาระดับสินค้าคงคลังเฉลี่ย ณ ปลายปี พบว่าระดับสินค้า คงคลังลดลงถึงร้อยละ 36
  เมื่อเทียบกับช่วงเดียวกันของปีก่อน และลดลงร้อยละ 12
  เมื่อเทียบกับครึ่งปีแรกสำหรับระดับราคาเฉลี่ยของเยื่อเคมีฟอกขาวในภูมิภาคเอเชียช่วงครึ่งปีหลัง
  ปรับตัวเพิ่มขึ้นร้อยละ 44 จากช่วงเดียวกันของปีก่อน และเพิ่มขึ้นร้อยละ 34
  เมื่อเทียบกับครึ่งปีแรกของปี 2552
  โดยสาเหตุมาจากความต้องการใช้เยื่อที่สูงขึ้นประกอบกับกำลังผลิตเยื่อที่มีจำกัด

  ทั้งนี้ ในปี 2552
  อุตสาหกรรมเยื่อเคมีฟอกขาวในประเทศต้องเผชิญกับสถานการณ์เช่นเดียวกับผู้ผลิตทั่วโลก
  แต่ผู้ผลิตในประเทศยังคงสามารถปรับตัวได้เป็นอย่างดี โดยเฉพาะในครึ่งปีหลัง
  อุตสาหกรรมมีการปรับตัวในทิศทางที่เป็นบวกเช่นเดียวกับทิศทางของเศรษฐกิจที่มีแนวโน้มดีขึ้น

  สำหรับอุตสาหกรรมกระดาษพิมพ์เขียนในประเทศ ในปี 2552 มีปริมาณความต้องการกระดาษ
  พิมพ์เขียนลดลงร้อยละ 3 เมื่อเทียบกับปี 2551 โดยเฉพาะในครึ่งปีแรก
  ความต้องการกระดาษลดลง ร้อยละ 13 เมื่อเทียบกับช่วงเดียวกันของปีก่อน และลดลงร้อยละ 8
  เมื่อเทียบกับครึ่งปีหลังของปี 2551 อันเนื่องมาจากภาวะเศรษฐกิจที่ยังคงตกต่ำต่อเนื่อง
  ทำให้ผู้ผลิตส่วนใหญ่ต้องทำการปรับตัวด้วยการพึ่งพาการส่งออกเพื่อรักษาระดับกำลังผลิตไว้
  สำหรับในครึ่งปีหลัง ปริมาณความต้องการกระดาษพิมพ์เขียนเพิ่มขึ้นร้อยละ 8 เมื่อเทียบกับปีก่อน
  และเพิ่มขึ้นร้อยละ 16 เมื่อเทียบกับครึ่งปีแรกของปี 2552
  เนื่องมาจากสัญญาณเศรษฐกิจที่ดีขึ้นทั้งในระดับโลกและภายในประเทศ
  ทำให้ผู้บริโภคกระดาษพิมพ์เขียนในประเทศมีความต้องการใช้กระดาษเพิ่มมากขึ้น
  แม้ว่าระดับราคากระดาษจะมีการปรับตัวสูงขึ้นตามราคาวัตถุดิบและราคาพลังงานก็ตาม

2)  ภาวะอุตสาหกรรมและการแข่งขันของกิจการกระดาษอุตสาหกรรมและบรรจุภัณฑ์

  ปริมาณความต้องการกระดาษอุตสาหกรรมลดลงร้อยละ 3.5 เมื่อเทียบกับปี 2551
  สืบเนื่องจากภาวะเศรษฐกิจถดถอยทั่วโลกต่อเนื่องจากช่วงปลายปี 2551
  ส่งผลให้การบริโภคภายในประเทศและภาคการส่งออกมีการหดตัวลง นอกจากนี้
  เหตุการณ์ความไม่สงบทางการเมืองยังส่งผลกระทบในทางลบต่อดัชนีความเชื่อมั่นของผู้บริโภค
  ทำให้การบริโภคภายในประเทศลดลง
  ซึ่งส่งผลกระทบโดยตรงต่อความต้องการใช้กระดาษอุตสาหกรรม

  เนื่องมาจากปริมาณความต้องการทั่วโลกที่ลดลง ทำให้ผู้ผลิตกระดาษต้องปรับแผนการผลิต
  โดยหยุดการผลิต (Market-Related Downtime) ให้สอดคล้องกับปริมาณการขาย
  เพื่อรักษาระดับสินค้าคงคลังให้มีความเหมาะสม

  อย่างไรก็ตาม ในครึ่งปีหลัง ดัชนีความเชื่อมั่นของผู้บริโภคและภาคการส่งออกเริ่มมีสัญญาณที่ดี
  ทำให้ยอดขายกระดาษอุตสาหกรรมเริ่มปรับตัวในทิศทางที่เป็นบวก
  โดยคาดการณ์ว่าการเติบโตของความต้องการกระดาษอุตสาหกรรมในปี 2553
  น่าจะกลับมาเป็นบวกอีกครั้ง

  เช่นเดียวกับอุตสาหกรรมบรรจุภัณฑ์ ปริมาณการขายรวมทั้งปี 2552 ลดลงร้อยละ 3
  จากสภาวะเศรษฐกิจที่ชะลอตัวในครึ่งปีแรก
  ส่งผลให้ผู้ผลิตในหลายอุตสาหกรรมได้รับผลกระทบด้านลบ
  และผู้บริโภคมีการชะลอตัวในการบริโภคสินค้า อย่างไรก็ตาม
  ภาวะเศรษฐกิจที่ฟื้นตัวขึ้นในครึ่งปีหลัง
  ส่งผลให้ยอดขายเพิ่มขึ้นจากยอดการสั่งซื้อที่มาจากลูกค้าในอุตสาหกรรมที่มีการส่งออกไปยังต่างประเทศ
  เช่น เครื่องใช้ไฟฟ้า เป็นต้น

3. การจัดหาผลิตภัณฑ์หรือบริการ

3.1 วัตถุดิบและผู้จำหน่ายวัตถุดิบ

1) กิจการเยื่อกระดาษและกระดาษพิมพ์เขียน

  เยื่อกระดาษ

ประเภทวัตถุดิบ: ไม้ยูคาลิปตัสชนิดท่อนและชนิดสับ 

  แหล่งที่มาของวัตถุดิบ: ไม้ยูคาลิปตัสชนิดท่อนและชนิดสับ
  รับซื้อจากเกษตรกรที่ธุรกิจให้การสนับสนุนในการปลูกไม้ยูคาลิปตัสและเกษตรกรทั่วไป

  กระดาษพิมพ์เขียน

  ประเภทวัตถุดิบ: เยื่อกระดาษใยยาวฟอกขาว เยื่อกระดาษใยสั้นฟอกขาว และสารเคมี

  แหล่งที่มาของวัตถุดิบ:

-   เยื่อกระดาษใยยาวฟอกขาว จากต่างประเทศทั้งหมด

-   เยื่อกระดาษใยสั้นฟอกขาว จากในประเทศทั้งหมด

-   สารเคมี ลาเท็กซ์สังเคราะห์ ผงดินคาโอลิน แคลเซียมคาร์บอเนตและอื่นๆ
    จากในประเทศและต่างประเทศ

  สภาพปัญหาวัตถุดิบ: เยื่อกระดาษใยยาวฟอกขาวต้องนำเข้าจากต่างประเทศทั้งหมด
  ใช้เวลาในการส่งสินค้าประมาณ 30-45 วัน

2) กิจการกระดาษอุตสาหกรรมและบรรจุภัณฑ์ 

  กระดาษอุตสาหกรรม

  ประเภทวัตถุดิบ: เศษกระดาษ เยื่อกระดาษใยสั้นไม่ฟอกขาว เยื่อกระดาษใยสั้นฟอกขาว
  เยื่อกระดาษ ใยยาวไม่ฟอกขาว เยื่อกระดาษใยยาวฟอกขาว และสารเคมี

  แหล่งที่มาของวัตถุดิบ:

-   เศษกระดาษ จากในประเทศร้อยละ 70 และต่างประเทศร้อยละ 30

-   เยื่อกระดาษใยสั้นฟอกขาวและไม่ฟอกขาว จากในประเทศทั้งหมด

-   เยื่อกระดาษใยยาวฟอกขาวและไม่ฟอกขาว จากต่างประเทศทั้งหมด

-   สารเคมีหลัก ได้แก่ แป้งมัน Sizing Agent สี และอื่นๆ จากผู้ขายทั้งในและต่างประเทศ

  สภาพปัญหาวัตถุดิบ: เยื่อกระดาษใยสั้นฟอกขาวและไม่ฟอกขาวใช้ในประเทศทั้งหมด
  ส่วนเยื่อกระดาษใยยาวไม่ฟอกขาวต้องนำเข้าทั้งหมด
  ซึ่งการนำเข้าจากต่างประเทศใช้เวลาในการส่งสินค้าประมาณ 30-45 วัน และมีแหล่ง Supply
  จำกัด ทำให้ต้องพึ่งพาผู้ขายเฉพาะราย สำหรับเศษกระดาษ
  ปริมาณเศษกระดาษในประเทศมีจำนวนจำกัดและมีการแข่งขันด้านรับซื้อสูง
  จึงต้องนำเข้าจากต่างประเทศมาทดแทน ซึ่งราคาวัตถุดิบที่นำเข้าสูงกว่าราคาในประเทศ

  บรรจุภัณฑ์

  ประเภทวัตถุดิบ: ใช้กระดาษคราฟท์เป็นวัตถุดิบหลัก

  แหล่งที่มาของวัตถุดิบ: จากบริษัทสยามคราฟท์อุตสาหกรรม จำกัด ซึ่งเป็นบริษัทในธุรกิจกระดาษ

  สภาพปัญหาวัตถุดิบ: ไม่มีปัญหาด้านวัตถุดิบ
  เนื่องจากมีปริมาณมากเพียงพอและสามารถกำหนดคุณภาพให้เป็นไปตามความต้องการได้
  ส่วนราคาที่ซื้อขายกันนั้น
  อิงกับราคาตลาดเพื่อให้เกิดต้นทุนที่ยุติธรรมและมีความสามารถในเชิงการแข่งขัน

  ผู้จำหน่ายกรณีการพึ่งพาวัตถุดิบจากผู้จำหน่ายรายใดเกินกว่าร้อยละ 50
  ของการซื้อวัตถุดิบทั้งหมดที่ผ่านมา 3 ปีติดต่อกัน: บริษัทสยามคราฟท์อุตสาหกรรม จำกัด

3.2 ผลกระทบต่อสิ่งแวดล้อม

  วิสัยทัศน์ของเอสซีจี เปเปอร์ คือ การเป็นบริษัทชั้นนำระดับโลก
  ที่มีรากฐานที่เข้มแข็งในภูมิภาคอาเซียน มุ่งมั่นสร้างสรรค์คุณค่านวัตกรรม
  โดยตั้งมั่นในการพัฒนาสู่ความยั่งยืน รวมทั้งการพัฒนาสิ่งแวดล้อมให้ดียิ่งขึ้นตลอดไป

  เหตุผลในการกำหนดวิสัยทัศน์ของการเป็นบริษัทที่มีความรับผิดชอบต่อสังคมนั้น
  มาจากพื้นฐานความศรัทธาของธุรกิจในเรื่องการรักษาสมดุลในระบบเศรษฐกิจ สังคม
  และสภาพแวดล้อมให้คงอยู่ตลอดไป
  เพื่อที่จะเป็นหลักประกันความสำเร็จในการดำเนินธุรกิจได้อย่างมั่นคงและยาวนาน

  เอสซีจี เปเปอร์ มีการออกรายงานการพัฒนาอย่างยั่งยืนมาอย่างต่อเนื่อง
  เพื่อแสดงให้เห็นถึงความตั้งใจในเรื่องการจัดการสิ่งแวดล้อมของธุรกิจ เช่น
  กำหนดตัววัดสิ่งแวดล้อมในระดับธุรกิจ แผนการพัฒนาฝึกอบรมพนักงาน และการกำหนดแนวปฏิบัติ

  ในปีที่ผ่านมา ธุรกิจให้ความใส่ใจใน 2 ประเด็นสำคัญทางด้านสิ่งแวดล้อมและมนุษยชาติ คือ
  ความหลากหลายทางชีวภาพ (Biodiversity) และความแปรปรวนของสภาวะอากาศ
  (Climate Change)

-   ความหลากหลายทางชีวภาพ (Biodiversity): ธุรกิจมีนโยบายการจัดการป่าไม้อย่างยั่งยืน
    ตามแนวทางของ FSC (The Forest Stewardship Council)
    เพื่อให้ได้รับการรับรองมาตรฐานในระดับโลก ซึ่งธุรกิจ
    เป็นผู้ผลิตกระดาษรายแรกของประเทศไทยที่ได้รับการรับรองมาตรฐานสากลในการจัดการป่าไม้อย่างยั่งยืน
    รวมทั้งผลิตภัณฑ์เยื่อกระดาษซึ่งเป็นการรับรองห่วงโซ่ผลิตภัณฑ์ที่จะนำไปสู่ทางเลือกใหม่ของผู้บริโภคในการเลือกใช้ผลิตภัณฑ์ที่เป็นมิตรต่อสิ่งแวดล้อม
    ในปีที่ผ่านมา บริษัทสยามฟรอเรสทรี จำกัด ซึ่งเป็นบริษัทในธุรกิจกระดาษ
    ได้รับรางวัลอนุรักษ์ความหลากหลายทางชีวภาพดีเด่นประเภทการสนับสนุนและส่งเสริมการมีส่วนร่วมของภาคส่วนต่างๆ
    จากโครงการชุมชนรักษ์ป่าเพื่อการพัฒนาที่ยั่งยืนของกระทรวงทรัพยากรธรรมชาติและสิ่งแวดล้อม

-   ความแปรปรวนของสภาวะอากาศ (Climate Change):
    ธุรกิจได้จัดตั้งกลุ่มงานในการติดตามและเสนอแนะโครงการต่างๆ
    เพื่อลดการปล่อยก๊าซเรือนกระจก ตามแนวทางข้อตกลงของพิธีสารเกียวโต (Kyoto
    Protocol) และสร้างจิตสำนึกในการมีส่วนร่วมในการช่วยลดภาวะโลกร้อน โดยในปีที่ผ่านมา
    ธุรกิจร่วมกับพนักงานและครอบครัว ลูกค้า ชุมชน โรงเรียน และภาคราชการ
    ได้ร่วมกันสร้างฝายชะลอน้ำในเขตจังหวัดราชบุรี กาญจนบุรี และขอนแก่น จำนวนมากกว่า
    1,000 ฝาย เพื่อช่วยให้เกิดความสมบูรณ์และสร้างความชุมชื้นแก่ผืนป่า
    ซึ่งสามารถเห็นผลได้ในระยะเวลาอันสั้นและเป็นประโยชน์อย่างยั่งยืนแก่สิ่งแวดล้อมในระยะยาว
    ทั้งยังแสดงถึงความสมัครสมานสามัคคีและความตระหนักในหน้าที่ของทุกคนไม่ว่าจะอยู่องค์กรใดในการร่วมอนุรักษ์ธรรมชาติให้คงสภาพที่สมบูรณ์ตลอดไป

  การดูแลสิ่งแวดล้อมอีกประการหนึ่ง
  นอกเหนือจากการที่ทุกบริษัทในธุรกิจกระดาษผ่านการรับรองระบบ ISO 9001 และ ISO 14001
  ซึ่งเป็นมาตรฐานการจัดการที่ยอมรับกันในระดับสากลแล้ว
  ยังมีโครงการจัดซื้อจัดหาที่เป็นมิตรต่อสิ่งแวดล้อม (Green Procurement)
  ทั้งวัสดุอุปกรณ์ที่ใช้ในสำนักงานและวัตถุดิบที่ใช้ในกระบวนการผลิต

  การมีส่วนร่วมกับชุมชน

  เอสซีจี เปเปอร์ สนับสนุนให้พนักงานมีส่วนร่วมในการพัฒนาชุมชนใกล้เคียง
  โดยเข้าร่วมกิจกรรมชุมชนสัมพันธ์ต่างๆ ด้วยความสมัครใจ
  ซึ่งนอกจากจะเป็นการเปิดโอกาสในการแลกเปลี่ยนความคิด
  เสริมสร้างสัมพันธภาพที่ดีระหว่างพนักงานและชุมชนแล้ว
  ยังเป็นการปลูกฝังให้พนักงานมีจิตสำนึกในเรื่องความรับผิดชอบต่อสังคมอีกด้วย
  พนักงานที่เข้าร่วมกิจกรรมเป็นผู้ที่ได้รับการแต่งตั้งให้ทำหน้าที่เสมือนเป็นผู้แทนของธุรกิจในการดูแลชุมชนที่พนักงานอยู่อาศัยเอง
  โดยนำปัญหาและความต้องการที่แท้จริงของชุมชนมาพิจารณา
  ทำให้ธุรกิจสามารถเข้าใจความต้องการที่แท้จริงของชุมชน
  สอดคล้องกับความเชื่อของธุรกิจในการพัฒนาอย่างยั่งยืน ซึ่งต้องดำเนินการทั้ง 3 ด้าน คือ
  สิ่งแวดล้อม เศรษฐกิจ และสังคม พร้อมกันไป
  โดยจะแยกการดำเนินการอิสระเพียงด้านใดด้านหนึ่งมิได้ นอกจากนี้
  ธุรกิจยังได้ริเริ่มโครงการค่ายเยาวชนรุ่นใหม่ใส่ใจสิ่งแวดล้อม (SCG Paper Green
  Academy) เพื่อนำเยาวชนที่เป็นอนาคตของชาติสู่การเรียนรู้อย่างบูรณาการ
  เป็นการสร้างสรรค์พฤติกรรมที่ดีในการดูแลรักษาสิ่งแวดล้อมและสามารถนำไปต่อยอดในชุมชนบ้านเกิดหรือสังคมของตนเองต่อไปได้

  เอสซีจี เปเปอร์
  ตระหนักดีว่าความก้าวหน้าในการดำเนินธุรกิจเกิดขึ้นจากการมีส่วนร่วมของผู้มีส่วนได้เสีย(Stakeholder)
  ของบริษัททุกฝ่าย ไม่ว่าจะเป็นผู้ถือหุ้น ลูกค้า ผู้ส่งมอบสินค้าและบริการ พนักงาน
  คู่ธุรกิจ(ผู้รับเหมา) ชุมชน ราชการ นักวิชาการ องค์กรอิสระ และองค์กรสิ่งแวดล้อม
  ซึ่งเป็นผู้ที่ได้รับผลกระทบจากการดำเนินธุรกิจของบริษัททั้งทางตรงและทางอ้อม
  จึงได้ให้ความสำคัญกับการดำเนินกิจกรรมร่วมกันระหว่างธุรกิจและผู้มีส่วนได้เสีย
  โดยจัดทำกระบวนการรับฟังความคิดเห็น (Stakeholder Dialogue) และการมีส่วนร่วมของ
  ผู้มีส่วนได้เสีย (Stakeholder Engagement)
  ต่อการดำเนินงานด้านการพัฒนาอย่างยั่งยืนของธุรกิจ ทั้งด้านสังคม สิ่งแวดล้อม
  รวมทั้งด้านบรรษัทภิบาล ดำเนินการโดยหน่วยงานที่เป็นกลาง
  มีเป้าหมายเพื่อเพิ่มความพึงพอใจของ ผู้มีส่วนได้เสียต่อองค์กร
  อันจะเป็นประโยชน์ในการกำหนดกลยุทธ์และแผนงานด้านสังคมและสิ่งแวดล้อมของธุรกิจ

4.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

เอสซีจี ซิเมนต์

1.  ลักษณะผลิตภัณฑ์หรือบริการ

  1.1 ลักษณะผลิตภัณฑ์

  สามารถจำแนกลักษณะผลิตภัณฑ์ตามบริษัทผู้ผลิตได้ ดังนี้

+--------------------------------+-------------------------------------+
| ธุรกิจ                           | ผลิตภัณฑ์/บริการ                        |
+--------------------------------+-------------------------------------+
| บริษัทปูนซิเมนต์ไทย (ท่าหลวง) จำกัด   | ปูนซีเมนต์เทา                          |
|                                |                                     |
|                                | - ปูนซีเมนต์ปอร์ตแลนด์ประเภทที่ 1 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ประเภทที่ 2          |
|                                |                                     |
|                                | - ปูนซีเมนต์ปอร์ตแลนด์ประเภทที่ 3 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ประเภทที่ 5 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ปอซโซลาน (ตราช้าง)  |
|                                |                                     |
|                                | - ปูนซีเมนต์ปอร์ตแลนด์ Oil Well (ตราช้าง) |
|                                |                                     |
|                                | - ปูนซีเมนต์ผสม (ตราเสือ                |
|                                | และตราซูเปอร์ซีเมนต์)                   |
|                                |                                     |
|                                | - ปูนซีเมนต์สำหรับงานหล่อ (ตราช้าง)       |
+--------------------------------+-------------------------------------+
| บริษัทปูนซิเมนต์ไทย (แก่งคอย) จำกัด   |                                     |
+--------------------------------+-------------------------------------+
| บริษัทปูนซิเมนต์ไทย (ทุ่งสง) จำกัด     |                                     |
+--------------------------------+-------------------------------------+
| บริษัทปูนซิเมนต์ไทย (ลำปาง) จำกัด    |                                     |
+--------------------------------+-------------------------------------+
| บริษัทกัมปอตซีเมนต์ จำกัด            |                                     |
| (ประเทศกัมพูชา)                  |                                     |
+--------------------------------+-------------------------------------+
| บริษัทผลิตภัณฑ์และวัตถุก่อสร้าง จำกัด    | ผลิตภัณฑ์คอนกรีต                        |
|                                |                                     |
|                                | - คอนกรีตผสมเสร็จ (ตราซีแพค)           |
|                                |                                     |
|                                | - พื้นคอนกรีตสำเร็จรูป (ตราซีแพค)         |
|                                |                                     |
|                                | - พื้นคอนกรีตอัดแรงชนิดดึงลวดทีหลัง         |
|                                | (ตราซีแพค)                           |
+--------------------------------+-------------------------------------+
| บริษัทสยามปูนซิเมนต์ขาว จำกัด        | - ปูนซีเมนต์ปอร์ตแลนด์ขาว                |
|                                | (ตราช้างซีเมนต์ขาว)                    |
|                                |                                     |
|                                | - ปูนซีเมนต์ขาวผสม (ตราเสือซีเมนต์ขาว)    |
+--------------------------------+-------------------------------------+
| บริษัทสยามมอร์ตาร์ จำกัด            | - ปูนซีเมนต์สำเร็จรูป (ตราเสือมอร์ตาร์)     |
|                                |                                     |
|                                | - กาวซีเมนต์ (ตราเสือมอร์ตาร์)           |
+--------------------------------+-------------------------------------+
| บริษัทสยามอุตสาหกรรมวัสดุทนไฟ จำกัด  | - อิฐทนไฟ (ตราช้าง)                   |
|                                |                                     |
|                                | - วัสดุทนไฟชนิดพิเศษ (ตราช้าง)           |
+--------------------------------+-------------------------------------+
| บริษัทเอสซีไอ แพลนท์ เซอร์วิสเซส     | ออกแบบ ก่อสร้าง ติดตั้ง ปรับปรุง           |
| จำกัด                           | และซ่อมบำรุง                          |
|                                |                                     |
|                                | เครื่องจักรในงานอุตสาหกรรม              |
+--------------------------------+-------------------------------------+
| บริษัทเอสซีไอ อีโค่ เซอร์วิสเซส จำกัด  | รับกำจัดกากของเสียจากโรงงานอุตสาหกรรม   |
+--------------------------------+-------------------------------------+

  โดยทั่วไปปูนซีเมนต์เทา คอนกรีตผสมเสร็จ พื้นคอนกรีตสำเร็จรูป
  พื้นคอนกรีตอัดแรงชนิดดึงลวดทีหลัง (Post Tension) และปูนซีเมนต์ขาว
  ใช้สำหรับงานก่อสร้างบ้านอยู่อาศัย อาคารโรงงาน อาคารสำนักงานขนาดใหญ่
  รวมทั้งการก่อสร้างสิ่งอำนวยความสะดวก เช่น ถนนและระบบสาธารณูปโภคต่างๆ ของประเทศ
  กลุ่มลูกค้าจึงมีตั้งแต่ผู้ใช้รายย่อยจนถึงผู้รับเหมางานก่อสร้างรายใหญ่ของประเทศ
  โดยทั่วไปการกระจายสินค้ามีทั้งที่กระจายขายผ่านเครือข่ายร้านผู้แทนจำหน่ายสินค้าวัสดุก่อสร้างของเอสซีจี
  และขายตรงให้กับผู้ใช้งานซึ่งส่วนใหญ่เป็นผู้รับเหมารายใหญ่

  1.2 ปัจจัยที่มีผลกระทบต่อโอกาสหรือข้อจำกัดในการประกอบธุรกิจ:
  ใบอนุญาตสัมปทานและเงื่อนไขที่ต้องปฏิบัติตามใบอนุญาตสัมปทาน

  (บริษัทในธุรกิจซิเมนต์ไม่ได้รับการส่งเสริมการลงทุน
  เนื่องจากเป็นอุตสาหกรรมที่ไม่อยู่ในขอบเขตที่จะส่งเสริมการลงทุน)

  การผลิตปูนซีเมนต์ต้องใช้วัตถุดิบหลัก ได้แก่ หินปูน หินดินดาน และแร่ยิปซัม
  ธุรกิจจึงต้องมีการสร้างหลักประกันด้านวัตถุดิบ
  โดยการซื้อแหล่งแร่และการขออนุญาตสัมปทานระยะยาวจากทางราชการ

รายละเอียดประทานบัตรเหมืองแร่ของบริษัทปูนซิเมนต์ไทย จำกัด (มหาชน)
และบริษัทในธุรกิจซิเมนต์ที่ใช้ประโยชน์ในปัจจุบัน

+------------+----------+--------+-------+-------+----+-------+-------+
| เจ้า        | สถานที่ตั้ง  | ชน     | จำนวน | ประเ  | เน | อายุ   | ปีที่    |
| ของใบอนุญาต |          | ิดของแร่ |       | ภทพื้นที่ | ื้อที่ | ประท  | ใบ    |
|            |          |        | ประท  |       | (ไ | านบัตร | อนุญาต |
| สัมปทาน     |          |        | านบัตร |       | ร่) | ที่เ    | สิ้นอายุ |
|            |          |        | (ฉบับ) |       |    | หลืออยู่ |       |
|            |          |        |       |       |    | (ปี)   |       |
+------------+----------+--------+-------+-------+----+-------+-------+
| บริษัท       | จ.สระบุรี  | ห      | 16    | พื้น    | 4  | 9     | 2561  |
| ปูนซิเมนต์ไทย |          | ินปูนเพื่อ |       | ที่ป่าไม้ | ,5 |       |       |
| จำกัด       |          | อุตส    |       |       | 80 |       |       |
| (มหาชน)    |          | าหกรรม |       |       |    |       |       |
|            |          | ป      |       |       |    |       |       |
|            |          | ูนซีเมนต์ |       |       |    |       |       |
+------------+----------+--------+-------+-------+----+-------+-------+
|            |          | ไพโ    | 1     | พื้น    | 94 | 19    | 2571  |
|            |          | รฟิลไลท์ |       | ที่ป่าไม้ |    |       |       |
+------------+----------+--------+-------+-------+----+-------+-------+
|            |          |        | 2     | พื้น    | 1  | 23    | 2575  |
|            |          |        |       | ที่ป่าไม้ | 82 |       |       |
+------------+----------+--------+-------+-------+----+-------+-------+
|            | จ.พิจิตร   | ยิปซัม   | 1     | พื้น    | 2  | 3     | 2555  |
|            |          |        |       | ที่ป่าไม้ | 98 |       |       |
+------------+----------+--------+-------+-------+----+-------+-------+
|            | จ.       | ยิปซัม   | 3     | พื้น    | 8  | 1     | 2553  |
|            | นครสวรรค์ |        |       | ที่ป่าไม้ | 56 |       |       |
+------------+----------+--------+-------+-------+----+-------+-------+
|            |          |        | 1     | พื้น    | 2  | 22    | 2574  |
|            |          |        |       | ที่ป่าไม้ | 97 |       |       |
+------------+----------+--------+-------+-------+----+-------+-------+
|            | จ.ลพบุรี   | เหล็ก   | 1     | พื้น    | 1  | 1     | 2553  |
|            |          |        |       | ที่ป่าไม้ | 93 |       |       |
+------------+----------+--------+-------+-------+----+-------+-------+
|            | จ.นครศ   | ห      | 19    | พื้น    | 5  | 1     | 2553  |
|            | รีธรรมราช | ินปูนเพื่อ |       | ที่ป่าไม้ | ,0 |       |       |
|            |          | อุตส    |       |       | 07 |       |       |
|            |          | าหกรรม |       |       |    |       |       |
|            |          | ป      |       |       |    |       |       |
|            |          | ูนซีเมนต์ |       |       |    |       |       |
+------------+----------+--------+-------+-------+----+-------+-------+
|            |          | ห      | 1     | พื้นที่กร | 1  | 6     | 2558  |
|            |          | ินดินดาน |       | รมสิทธิ์ | 50 |       |       |
|            |          | เพื่ออุตส |       |       |    |       |       |
|            |          | าหกรรม |       |       |    |       |       |
|            |          | ป      |       |       |    |       |       |
|            |          | ูนซีเมนต์ |       |       |    |       |       |
+------------+----------+--------+-------+-------+----+-------+-------+

+-----------+--------+----------+-------+------+----+-------+-------+
| เจ้าข      | ส      | ชนิดของแร่ | จำนวน | ป    | เน | อายุ   | ปีที่    |
| องใบอนุญาต | ถานที่ตั้ง |          |       | ระเภ | ื้อที่ | ประท  | ใบ    |
|           |        |          | ประท  | ทพื้นที่ | (ไ | านบัตร | อนุญาต |
| สัมปทาน    |        |          | านบัตร |      | ร่) | ที่เ    | สิ้นอายุ |
|           |        |          | (ฉบับ) |      |    | หลืออยู่ |       |
|           |        |          |       |      |    | (ปี)   |       |
+-----------+--------+----------+-------+------+----+-------+-------+
| บริษัทป     | จ      | ดินขาว    | 2     | พื้นท  | 3  | 2     | 2554  |
| ูนซิเมนต์ไทย | .ลำปาง | ถ่านห     |       | ี่ป่าไม้ | 61 |       |       |
| จำกัด      |        | ินบอลเคลย์ |       |      |    |       |       |
| (มหาชน)   |        |          |       |      |    |       |       |
+-----------+--------+----------+-------+------+----+-------+-------+
|           |        |          | 1     | พื้นท  | 2  | 5     | 2557  |
|           |        |          |       | ี่ป่าไม้ | 97 |       |       |
+-----------+--------+----------+-------+------+----+-------+-------+
|           | จ.สุรา  | ยิปซัม     | 1     | พื้น   | 78 | 3     | 2555  |
|           | ษฎร์ธานี |          |       | ที่กรร |    |       |       |
|           |        |          |       | มสิทธิ์ |    |       |       |
+-----------+--------+----------+-------+------+----+-------+-------+
| บริษัทเอสซีจี | จ.ลำพูน | ถ่านหิน    | 1     | พื้น   | 2  | 6     | 2558  |
| ซิเมนต์     |        |          |       | ที่กรร | 28 |       |       |
| จำกัด      |        |          |       | มสิทธิ์ |    |       |       |
+-----------+--------+----------+-------+------+----+-------+-------+
|           | จ.สุรา  | ยิปซัม     | 1     | พื้น   | 78 | 3     | 2555  |
|           | ษฎร์ธานี |          |       | ที่กรร |    |       |       |
|           |        |          |       | มสิทธิ์ |    |       |       |
+-----------+--------+----------+-------+------+----+-------+-------+
|           | จ      | ถ่านหิน    | 1     | พื้นท  | 2  | 23    | 2575  |
|           | .ลำปาง |          |       | ี่ป่าไม้ | 09 |       |       |
+-----------+--------+----------+-------+------+----+-------+-------+
| บริษัทป     | จ      | หินปูนเพื่อ  | 17    | พื้นท  | 4  | 9     | 2561  |
| ูนซิเมนต์ไทย | .ลำปาง | อ        |       | ี่ป่าไม้ | ,9 |       |       |
| (ลำปาง)   |        | ุตสาหกรรม |       |      | 87 |       |       |
| จำกัด      |        | ปูนซีเมนต์  |       |      |    |       |       |
+-----------+--------+----------+-------+------+----+-------+-------+
|           |        | หินด      | 3     | พื้นท  | 8  | 2     | 2554  |
|           |        | ินดานเพื่ออ |       | ี่ป่าไม้ | 44 |       |       |
|           |        | ุตสาหกรรม |       |      |    |       |       |
|           |        | ปูนซีเมนต์  |       |      |    |       |       |
+-----------+--------+----------+-------+------+----+-------+-------+
|           |        |          | 2     | พื้นท  | 5  | 9     | 2561  |
|           |        |          |       | ี่ป่าไม้ | 97 |       |       |
+-----------+--------+----------+-------+------+----+-------+-------+
| บริษัทป     | จ      | หินปูนเพื่อ  | 10    | พื้นท  | 2  | 18    | 2570  |
| ูนซิเมนต์ไทย | .สระบุรี | อ        |       | ี่ป่าไม้ | ,5 |       |       |
| (แก่งคอย)  |        | ุตสาหกรรม |       |      | 75 |       |       |
| จำกัด      |        | ปูนซีเมนต์  |       |      |    |       |       |
+-----------+--------+----------+-------+------+----+-------+-------+
|           |        | หินด      | 3     | พื้น   | 8  | 18    | 2570  |
|           |        | ินดานเพื่ออ |       | ที่กรร | 74 |       |       |
|           |        | ุตสาหกรรม |       | มสิทธิ์ |    |       |       |
|           |        | ปูนซีเมนต์  |       |      |    |       |       |
+-----------+--------+----------+-------+------+----+-------+-------+
| บริษัทป     | จ      | หินปูนเพื่อ  | 5     | พื้นท  | 9  | 21    | 2573  |
| ูนซิเมนต์ไทย | .สระบุรี | อ        |       | ี่ป่าไม้ | 54 |       |       |
| (ท่าหลวง)  |        | ุตสาหกรรม |       |      |    |       |       |
| จำกัด      |        | ปูนซีเมนต์  |       |      |    |       |       |
+-----------+--------+----------+-------+------+----+-------+-------+
|           |        | ดินอ      | 1     | พื้น   | 2  | 17    | 2569  |
|           |        | ุตสาหกรรม |       | ที่กรร | 79 |       |       |
|           |        | ชน       |       | มสิทธิ์ |    |       |       |
|           |        | ิดดินซีเมนต์ |       |      |    |       |       |
+-----------+--------+----------+-------+------+----+-------+-------+

บริษัทเจ้าของสัมปทานจะต้องปฏิบัติตามเงื่อนไขของใบอนุญาตสัมปทาน ตามกฎหมายที่เกี่ยวข้อง
ดังต่อไปนี้

  1) เงื่อนไขตามกฎหมายแร่

1.  ชำระเงินผลประโยชน์พิเศษเพื่อประโยชน์แก่รัฐเพื่อตอบแทนการอนุญาตสัมปทาน โดยชำระใน
    10 ปีแรก นับจากรับใบอนุญาต

2.  ทำเหมืองแร่ตามวิธีที่กำหนดในแผนผังโครงการทำเหมืองอย่างเคร่งครัด
    และชำระค่าภาคหลวงแร่ตามปริมาณที่ขุดขึ้นมาใช้งาน

3.  ปฏิบัติตามมาตรการด้านความปลอดภัยและอาชีวอนามัย โดยไม่ก่อให้เกิดอันตรายต่อพนักงาน
    พนักงานจ้างเหมา บุคคลภายนอก สิ่งแวดล้อม รวมถึงทรัพย์สินต่างๆ

4.  ปรับสภาพพื้นที่ที่ผ่านการทำเหมืองแร่แล้วให้อยู่ในสภาพปลอดภัย

5.  รายงานการทำเหมืองต่อกรมอุตสาหกรรมพื้นฐานและการเหมืองแร่ทุกเดือน

  2) เงื่อนไขตามกฎหมายป่าไม้

1.  ชำระเงินค่าปลูกป่าชดเชยในพื้นที่ที่มีการขุดแร่ขึ้นมาใช้งานในอัตราที่กฎหมายกำหนด

2.  ทำเหมืองแร่โดยควบคุมผลกระทบต่อสภาพป่าไม้และตัดต้นไม้ในพื้นที่ให้น้อยที่สุด

3.  เมื่อครบ 10 ปี ต้องประเมินผลภายหลังการทำเหมืองแร่ (Post Evaluation)
    และนำเสนอต่อคณะกรรมการสิ่งแวดล้อมแห่งชาติ

4.  ปฏิบัติตามเงื่อนไขที่กำหนดตามหนังสืออนุญาตให้เข้าทำประโยชน์ในพื้นที่ป่าไม้อย่างเคร่งครัด

  3) เงื่อนไขตามกฎหมายสิ่งแวดล้อม

1.  ปฏิบัติตามเงื่อนไขและมาตรการป้องกัน
    และแก้ไขผลกระทบต่อสิ่งแวดล้อมตามที่ได้กำหนดในรายงานการวิเคราะห์ผลกระทบสิ่งแวดล้อม
    (EIA)

2.  ดำเนินการฟื้นฟูสภาพแวดล้อมบริเวณพื้นที่เหมือง พร้อมทั้งจัดตั้งกองทุนฟื้นฟูสภาพแวดล้อม
    โดยจัดสรรงบประมาณเพื่อเป็นค่าใช้จ่ายในการดำเนินการ
    และรายงานความคืบหน้าต่อสำนักงานนโยบายและแผนทรัพยากรธรรมชาติและสิ่งแวดล้อมทุกปี

3.  ตรวจวัดคุณภาพอากาศ น้ำ เสียง และแรงสั่นสะเทือนบริเวณเหมือง
    และรายงานผลการตรวจวัดต่อสำนักงานนโยบายและแผนทรัพยากรธรรมชาติและสิ่งแวดล้อมทุกปี
    เพื่อตรวจสอบคุณภาพสิ่งแวดล้อมให้อยู่ในเกณฑ์ที่ราชการกำหนด

4.  การขออนุญาตประทานบัตรต้องจัดทำรายงานการวิเคราะห์ผลกระทบต่อสิ่งแวดล้อมนำเสนอต่อคณะกรรมการผู้ชำนาญการด้านเหมืองแร่
    และนำเสนอต่อคณะกรรมการสิ่งแวดล้อมแห่งชาติ

2.  ตลาดและภาวะการแข่งขัน

  2.1 นโยบายและลักษณะการตลาดของผลิตภัณฑ์และบริการที่สำคัญ

ปัจจุบันธุรกิจซิเมนต์มีโรงงานผลิตปูนซีเมนต์เทาในประเทศไทย 5 แห่ง ได้แก่ โรงงานท่าหลวง
โรงงานเขาวง และโรงงานแก่งคอย จังหวัดสระบุรี โรงงานทุ่งสง จังหวัดนครศรีธรรมราช
และโรงงานลำปาง จังหวัดลำปาง และในต่างประเทศ 1 แห่ง คือ โรงงานกัมปอต จังหวัดกัมปอต
ประเทศกัมพูชา โดยมีกำลังผลิตและส่วนแบ่งทางการตลาดในประเทศประมาณร้อยละ 42
ซึ่งมากที่สุดเมื่อเทียบกับผู้ผลิตในประเทศรายอื่นๆ

  ธุรกิจได้ให้ความสำคัญกับการผลิตสินค้าและบริการเพื่อตอบสนองความต้องการและความพึงพอใจของลูกค้า
  โดยใช้เทคโนโลยีการผลิตและควบคุมคุณภาพที่ทันสมัย
  รวมถึงประสบการณ์ในการผลิตที่มีมายาวนาน
  เพื่อให้มั่นใจว่าผลิตภัณฑ์ของธุรกิจมีคุณภาพเหนือกว่ามาตรฐานทั่วไปและมีคุณภาพสูงกว่าผลิตภัณฑ์ของคู่แข่งขัน
  นอกจากนี้
  ธุรกิจเป็นผู้ผลิตปูนซีเมนต์ในประเทศเพียงรายเดียวที่มีสถาบันวิจัยและพัฒนาเป็นของตนเอง
  รวมทั้งเป็นผู้ผลิตปูนซีเมนต์รายแรกและรายเดียวในประเทศไทยที่ริเริ่มการเคลือบชั้นพลาสติกที่ชั้นกระดาษในถุงปูนซีเมนต์เพื่อรักษาคุณภาพของปูนซีเมนต์ให้มีความใหม่สดและสามารถป้องกันการแตกเสียหายได้เพิ่มขึ้น
  และจากความมุ่งมั่นของธุรกิจในการตอบสนองความต้องการลูกค้าอย่างต่อเนื่อง ในปี 2551
  ธุรกิจได้ออกผลิตภัณฑ์ใหม่ คือ ปูนซีเมนต์ตรา “ซูเปอร์”
  ซึ่งเป็นนวัตกรรมทางเลือกใหม่สำหรับลูกค้าที่ต้องการใช้ปูนซีเมนต์คุณภาพดีในราคาประหยัด
  เหมาะสำหรับสภาวะเศรษฐกิจในยุคปัจจุบัน และในปี 2552 ธุรกิจได้ออกผลิตภัณฑ์ใหม่
  คือปูนช้างทนน้ำทะเล ซึ่งเหมาะสำหรับงานคอนกรีตในบริเวณพื้นที่ชายฝั่งทะเล พื้นที่น้ำกร่อย
  ที่โครงสร้างสัมผัสกับน้ำทะเล หรือน้ำกร่อย รวมทั้งพื้นที่ที่สัมผัสไอทะเลในบริเวณชายฝั่งทะเล
  นอกจากนี้ ธุรกิจยังมีทีมผู้เชี่ยวชาญที่บริการให้คำปรึกษากับลูกค้าในกระบวนการผลิต
  การควบคุมคุณภาพ การลดต้นทุน
  รวมถึงการให้คำแนะนำและแก้ไขปัญหาที่อาจจะเกิดขึ้นจากการใช้ผลิตภัณฑ์
  ซึ่งลูกค้าสามารถแจ้งปัญหามาที่ศูนย์รับข้อร้องเรียนของธุรกิจได้ด้วย

  ธุรกิจมีการดำเนินกิจกรรมทางการตลาดและกิจกรรมเพื่อสาธารณประโยชน์ที่สำคัญมากมาย เช่น
  การจัดกิจกรรมเพื่อการศึกษา อาทิ “งานคอนกรีตพลังช้าง”
  ซึ่งเป็นโครงการที่จัดขึ้นเพื่อเสริมสร้างความรู้และพัฒนาทักษะเกี่ยวกับคอนกรีตเทคโนโลยี
  การมอบปูนซีเมนต์เพื่อพัฒนาฝีมือแรงงานช่างก่อสร้าง
  การมอบปูนซีเมนต์เพื่อใช้ประกอบการเรียนการสอนของกรมอาชีวศึกษาและมหาวิทยาลัยต่างๆ
  โครงการสนับสนุนด้านกีฬา โดยจัดการแข่งขัน “ศึกมวยปูนเสือ มวยไทยพันธุ์แท้”
  และการดำเนินกิจกรรมสาธารณประโยชน์ อาทิ การสร้างฝายชะลอน้ำตามแนวทางพระราชดำริ
  การสนับสนุนโครงการค่ายอาสาพัฒนาชนบทของนิสิตนักศึกษาและสถาบันการศึกษาต่างๆ
  ทั่วประเทศ รวมทั้งการสร้างถาวรวัตถุร่วมกับกรมพัฒนาฝีมือแรงงาน
  ซึ่งเป็นกิจกรรมที่ทำอย่างต่อเนื่องทุกปี

  ด้านการจัดจำหน่ายสินค้า ธุรกิจมีสัดส่วนปริมาณการจำหน่ายในประเทศร้อยละ 56
  และสัดส่วนการจำหน่ายในต่างประเทศร้อยละ 44
  โดยการจำหน่ายสินค้าในประเทศจะผ่านช่องทางการจัดจำหน่ายหลัก 3 ช่องทาง คือ
  การขายผ่านผู้แทนจำหน่าย การขายให้กับบริษัทในเอสซีจี เพื่อผลิตผลิตภัณฑ์ต่อเนื่อง อาทิ
  คอนกรีตผสมเสร็จ กระเบื้องมุงหลังคา แผ่นพื้นสำเร็จรูป เป็นต้น
  และการขายตรงให้ผู้ผลิตผลิตภัณฑ์คอนกรีตและบริษัทผู้รับเหมาขนาดใหญ่

  สำหรับการส่งออกไปยังต่างประเทศ ธุรกิจได้มอบหมายให้บริษัทค้าสากลซิเมนต์ไทย จำกัด
  (SCT) ซึ่งเป็นบริษัทในเอสซีจี เป็นตัวแทนในการดำเนินการส่งออกผลิตภัณฑ์
  ทั้งในรูปของปูนเม็ดที่ส่งเป็นวัตถุดิบในการผลิตปูนซีเมนต์ของผู้นำเข้า
  และในรูปของปูนซีเมนต์ผงสำหรับผู้ใช้งาน โดยมีตลาดส่วนใหญ่อยู่ในอเมริกา เอเชียใต้
  เอเชียตะวันออกเฉียงใต้ และแอฟริกา
  ซึ่งยังมีความต้องการนำเข้าทั้งปูนเม็ดและปูนซีเมนต์ผงเป็นปริมาณมากและสูงขึ้นอย่างต่อเนื่อง
  ธุรกิจมีความได้เปรียบคู่แข่งจากภูมิภาคอื่นของโลกที่จะส่งปูนซีเมนต์เข้ามาในภูมิภาคเอเชียใต้และเอเชียตะวันออกเฉียงใต้
  โดยเฉพาะในด้านต้นทุนการขนส่งทางเรือ
  นอกเหนือไปจากความเป็นผู้นำในด้านต้นทุนการผลิตที่ต่ำในระดับแนวหน้าของภูมิภาค

  2.2 ภาวะการแข่งขันและกำลังผลิต

  ในปี 2552 ที่ผ่านมา ความต้องการใช้ปูนซีเมนต์ในประเทศใกล้เคียงกับปีก่อน
  โดยได้รับผลกระทบจาก ภาวะการชะลอตัวของเศรษฐกิจภายในประเทศและเศรษฐกิจโลก
  ปัจจัยทางด้านการเมืองในประเทศ และความ ผันผวนของราคาเชื้อเพลิงและวัตถุดิบ
  ส่งผลให้ความเชื่อมั่นของผู้บริโภคและการลงทุนภายในประเทศของภาคเอกชนชะลอตัวลง
  และปริมาณการส่งออกปูนซีเมนต์ไปยังประเทศต่างๆ ลดลง
  ซึ่งเป็นปัจจัยที่ส่งผลให้การแข่งขันภายในประเทศมีความรุนแรงมากขึ้น อย่างไรก็ตาม
  ธุรกิจยังคงเน้นกลยุทธ์การดำเนินธุรกิจเพื่อรักษาความเป็นผู้นำ
  โดยหลีกเลี่ยงการแข่งขันด้านราคาและมุ่งเน้นการพัฒนาคุณภาพสินค้าและบริการ
  โดยได้พัฒนาและวางตลาดผลิตภัณฑ์ใหม่อย่างต่อเนื่อง การสร้างความสัมพันธ์ที่ดีกับลูกค้า
  การสร้างศักยภาพในการแข่งขันและลดต้นทุนให้กับลูกค้า
  ตลอดจนการเพิ่มเครือข่ายการจัดจำหน่ายให้ครอบคลุมลูกค้าทุกกลุ่ม
  เพื่อให้ลูกค้าได้รับความพึงพอใจในสินค้าและบริการ
  ตลอดจนมีความสะดวกสบายในการหาซื้อสินค้าจากธุรกิจมากที่สุด

  ผู้ผลิตปูนซีเมนต์เทาในประเทศมีดังนี้

  ล้านตันต่อปี

  1) บริษัทเอสซีจี ซิเมนต์ จำกัด 23.2

  2) บริษัทปูนซีเมนต์นครหลวง จำกัด (มหาชน) 14.5

  3) บริษัททีพีไอโพลีน จำกัด (มหาชน) 9.0

  4) บริษัทปูนซีเมนต์เอเชีย จำกัด (มหาชน) 4.8

  5) บริษัทชลประทานซีเมนต์ จำกัด (มหาชน) 2.3

  6) บริษัทภูมิใจไทยซีเมนต์ จำกัด 0.9

  7) บริษัทซีเม็กซ์ (ประเทศไทย) จำกัด 0.7

  8) บริษัทไทยสถาปนา จำกัด 0.1

  9) บริษัทสามัคคีซีเมนต์ จำกัด 0.1

  รวมกำลังผลิตทั้งประเทศ 55.6

3. การจัดหาผลิตภัณฑ์หรือบริการ

  3.1 ลักษณะการจัดให้ได้มาซึ่งผลิตภัณฑ์

+---------+------+--------------------+--------+-----------------------+
| ชนิด     | จ    | วิธีการจัดหา          | ในป    | หมายเหตุ               |
|         | ำนวน |                    | ระเทศ/ |                       |
|         |      |                    | ต่าง    |                       |
|         | ผู้ขาย |                    | ประเทศ |                       |
+---------+------+--------------------+--------+-----------------------+
| ว       |      |                    |        |                       |
| ัตถุดิบหลัก |      |                    |        |                       |
+---------+------+--------------------+--------+-----------------------+
| หินปูน    | -    | -                  | 1      | มีแหล่งว                |
|         |      |                    | 00%/0% | ัตถุดิบและดำเนินการผลิตเอง |
+---------+------+--------------------+--------+-----------------------+
| หินดินดาน | -    | ทำสัญญ              | 1      | มีแหล่งวัตถุดิบของตนเอง    |
|         |      | าจ้างเหมาผลิตระยะยาว | 00%/0% | การผลิตใช้จ้า            |
|         |      | กับผู้รับเหมาภายนอก    |        | งเหมาโดยทำสัญญาระยะยาว |
+---------+------+--------------------+--------+-----------------------+
| ทราย    | ปร   | จัดซื้อ               | 1      | มีแหล่งทรายของตนเอง     |
|         | ะมาณ | เป็นครั้งคราวจากผู้ขายที่ | 00%/0% | ซึ่งเก็บเป็น              |
|         | 3    | ซ                  |        | แหล่งสำรอง             |
|         | ราย  | ื้อขายกันมาเป็นเวลานาน |        | ปัจจุบันซื้อจากผู้ขาย        |
|         |      |                    |        | ภายนอกมาใช้            |
+---------+------+--------------------+--------+-----------------------+
| Clay    | ปร   | ทำสัญญ              | 1      | มีแหล่ง Clay ของตนเอง   |
|         | ะมาณ | าจ้างเหมาผลิตระยะยาว | 00%/0% | ปัจจุบันจ้างเหมาภายน      |
|         | 3    | กับผู้รับเหมาภายนอก    |        | อกผลิตโดยทำสัญญาระยะยาว |
|         | ราย  |                    |        | และ                   |
|         |      |                    |        | ซื้อจากผู้ขายภายนอกบางส่วน |
+---------+------+--------------------+--------+-----------------------+
| ดินลูกรัง  | ปร   | จัดซื้อ               | 1      | มีแหล่งลูกรังของตนเอง     |
|         | ะมาณ | เป็นครั้งคราวจากผู้ขายที่ | 00%/0% | ซึ่งเก็บเป็น              |
|         | 4    | ซ                  |        | แหล่งสำรอง             |
|         | ราย  | ื้อขายกันมาเป็นเวลานาน |        | ปัจจุบันซื้อจากผู้ขาย        |
|         |      |                    |        | ภายนอกมาใช้            |
+---------+------+--------------------+--------+-----------------------+
| ยิปซัม    | ปร   | จัดหาโดย            | 1      | ปัจจุบันซื้อจากผู้ขายภายนอก  |
|         | ะมาณ | ทำสัญญาซื้อขายระยะยาว | 00%/0% | และผลิตจากแหล่งของตนเอง |
|         | 6    | และผลิต             |        |                       |
|         | ราย  | บางส่วนจากแหล่งตนเอง |        |                       |
+---------+------+--------------------+--------+-----------------------+
| กระด    | 2    | ซื้อจากบริษัทในเอสซีจี   | 9      | จัดหาต่างประเทศผ่าน SCT  |
| าษคราฟท์ | ราย  |                    | 0%/10% |                       |
+---------+------+--------------------+--------+-----------------------+
| เชื้อเพลิง |      |                    |        |                       |
+---------+------+--------------------+--------+-----------------------+
| ลิกไนต์   | ปร   | จัดหาโดย            | 1      | ผลิตจากแหล่ง            |
|         | ะมาณ | ทำสัญญาซื้อขายระยะยาว | 00%/0% | ตนเองและจากผู้ขายภายนอก |
|         |      |                    |        |                       |
|         | 4    |                    |        |                       |
|         | ราย  |                    |        |                       |
+---------+------+--------------------+--------+-----------------------+
| Pe      | 1    | จัดหาโดย            | 0      | จัดหาผ่าน SCT           |
| troleum | ราย  | ทำสัญญาซื้อขายระยะยาว | %/100% |                       |
| Coke    |      |                    |        |                       |
+---------+------+--------------------+--------+-----------------------+
| ถ่านหิน   | 5    | จัดหาโดย            | 0      | จัดหาผ่าน SCT           |
|         | ราย  | ทำสัญญาซื้อขายระยะยาว | %/100% | และจากผู้ขายภายนอก      |
|         |      | และจัดซื้อเป็นครั้งคราว  |        |                       |
+---------+------+--------------------+--------+-----------------------+
| น้ำมันเตา | 4    | จัดซื้อเป็นครั้งคราว     | 1      |                       |
|         | ราย  |                    | 00%/0% |                       |
+---------+------+--------------------+--------+-----------------------+
| Biomass | 18   | จัดหาโดย            | 1      | จัดหาจากผู้ขายภายนอก     |
| เช่น     | ราย  | ทำสัญญาซื้อขายระยะยาว | 00%/0% |                       |
| แกลบ    |      | และจัดซื้อเป็นครั้งคราว  |        |                       |
| ก       |      |                    |        |                       |
| ะลาปาล์ม |      |                    |        |                       |
| ขี้เลื่อย   |      |                    |        |                       |
| เป็นต้น   |      |                    |        |                       |
+---------+------+--------------------+--------+-----------------------+

  3.2 การดำเนินงานด้านสิ่งแวดล้อม

ธุรกิจซิเมนต์ได้ดำเนินงานด้านสิ่งแวดล้อม ดังนี้

  1) การรักษาสภาพแวดล้อม

1.  โรงงานสีเขียวและสะอาด:
    ธุรกิจได้กำหนดเป็นนโยบายให้โรงงานปูนซีเมนต์และโรงงานคอนกรีตผสมเสร็จทุกแห่งของธุรกิจดำเนินการปรับปรุงพัฒนาเขตโรงงานและเหมืองให้เป็นพื้นที่สีเขียว
    และให้มีความสะอาด ลดการฟุ้งกระจายของฝุ่นละออง
    ซึ่งจะช่วยป้องกันไม่ให้เกิดผลกระทบต่อชุมชนและสิ่งแวดล้อม นอกจากนี้
    เพื่อเป็นการรณรงค์สร้างจิตสำนึกแก่พนักงานในการมีส่วนร่วมรักษาสภาพแวดล้อม
    ธุรกิจได้ริเริ่มจัดโครงการ Do It Clean และโครงการ Do It Green ขึ้นในปี 2547
    และ 2548 ตามลำดับ และได้ดำเนินการต่อเนื่องมาจนถึงปัจจุบัน

2.  การควบคุมฝุ่นละออง: ธุรกิจมีการติดตั้งเครื่องดักฝุ่นแบบไฟฟ้าสถิต (Electrostatic
    Precipitator) ซึ่งเป็นระบบดักฝุ่นที่ทันสมัยที่สุดในปัจจุบัน และเครื่องดักฝุ่นแบบถุงกรอง
    (Bag Filter) ในทุกจุดของระบบการผลิตที่เป็นแหล่งกำเนิดฝุ่น
    และมีแผนการบำรุงรักษาอุปกรณ์แบบป้องกัน (Preventive Maintenance)
    เพื่อให้สามารถทำงานได้อย่างมีประสิทธิภาพตลอดเวลา
    และมีการจัดสร้างยุ้งเก็บวัตถุดิบและระบบลำเลียงวัตถุดิบแบบปิดเพื่อลดการฟุ้งกระจายของฝุ่นละออง
    สำหรับการทำเหมืองนั้นได้นำวิธีการทำเหมืองหินที่เป็นมิตรกับสิ่งแวดล้อมด้วยวิธีการ
    Semi-Open Cut Mining มาประยุกต์ใช้ ซึ่งนับเป็นการทำเหมืองที่ทันสมัย โดยหลักการ คือ
    เริ่มเปิดทำเหมืองจากบริเวณพื้นที่ยอดของภูเขาลงไปในแนวลึกซึ่งมีลักษณะเป็นขั้นบันได
    ส่วนด้านนอกยังคงลักษณะภูเขาล้อมรอบไว้เช่นเดิม
    ซึ่งวิธีการนี้จะช่วยลดผลกระทบด้านทัศนียภาพ
    อีกทั้งยังสามารถป้องกันเสียงดังและฝุ่นฟุ้งกระจายออกสู่ภายนอก
    และในระหว่างขั้นตอนการทำเหมืองจะมีการฉีดพรมน้ำบริเวณปากอ่างรับวัตถุดิบ การโปรยกอง
    และมีการฉีดพรมน้ำที่วัตถุดิบและเส้นทางลำเลียง เพื่อป้องกันฝุ่นฟุ้งกระจายในขั้นตอนการขนส่ง
    สำหรับพื้นที่ที่ผ่านการทำเหมืองแล้ว
    ธุรกิจได้ดำเนินการฟื้นฟูสภาพพื้นที่ให้กลับคืนสู่สภาพธรรมชาติ
    โดยการปรับสภาพพื้นที่และเพาะปลูกต้นไม้
    ซึ่งพันธุ์ไม้ที่เลือกใช้โดยส่วนใหญ่จะเป็นพันธุ์ไม้ท้องถิ่นดั้งเดิม
    เพื่อให้สภาพพื้นที่เมื่อสิ้นสุดการทำเหมืองแล้วกลับไปสู่สภาพใกล้เคียงกับระบบนิเวศน์เดิมให้มากที่สุด

3.  การใช้น้ำ:
    น้ำที่ใช้ในการลดอุณหภูมิของก๊าซร้อนจากกระบวนการเผาปูนซีเมนต์และหล่อเย็นเครื่องจักรจะหมุนเวียนกลับมาใช้ทั้งหมด
    (Closed Circuit System) โดยไม่มีการปล่อยออกนอกโรงงาน
    ซึ่งเป็นการใช้น้ำอย่างคุ้มค่า และไม่ก่อให้เกิดผลกระทบต่อสิ่งแวดล้อม

4.  การติดตามตรวจสอบคุณภาพสิ่งแวดล้อม:
    นอกจากการติดตั้งเครื่องจักรและอุปกรณ์ที่มีประสิทธิภาพเพื่อควบคุมคุณภาพสิ่งแวดล้อมจากกระบวนการผลิตให้อยู่ในระดับที่เท่ากับหรือดีกว่ามาตรฐานที่ราชการกำหนดแล้ว
    ธุรกิจได้ติดตามตรวจสอบคุณภาพอากาศที่ระบายออกจากปล่องโรงงาน
    คุณภาพอากาศในบรรยากาศบริเวณชุมชนรอบโรงงาน
    และคุณภาพอากาศในสถานที่ทำงานอย่างต่อเนื่องตามมาตรการที่กำหนดในรายงานการวิเคราะห์ผลกระทบสิ่งแวดล้อม
    นอกจากนี้ ยังได้มีการติดตั้งระบบตรวจสอบคุณภาพอากาศจากปล่องแบบอัตโนมัติ
    (Continuous Emission Monitoring Systems: CEMS) ที่ปล่องหม้อเผา
    โดยกำหนดให้มีการติดตั้งให้ครบทุกปล่องหม้อเผาภายในปี 2552 นอกจากนี้
    ยังมีรถติดตามตรวจสอบคุณภาพอากาศแบบเคลื่อนที่
    รวมทั้งมีห้องปฏิบัติการสิ่งแวดล้อมเพื่อคอยเฝ้าระวังการดำเนินงานของธุรกิจมิให้ส่งผลกระทบต่อสิ่งแวดล้อม

5.  โครงการรักษ์น้ำเพื่ออนาคต: ธุรกิจได้นำแนวพระราชดำริในการอนุรักษ์ต้นน้ำ
    โดยการสร้างฝายชะลอน้ำ (Check Dam)
    ในบริเวณรอบโรงงานที่เคยเป็นป่าเสื่อมโทรมมาก่อน
    รวมถึงให้การสนับสนุนและร่วมมือกับชุมชนในการสร้างฝายชะลอน้ำในพื้นที่โดยรอบชุมชน
    ซึ่งฝายชะลอน้ำจะช่วยในการชะลอการไหลของน้ำในช่วงน้ำหลากในฤดูฝน
    เพิ่มความชุ่มชื้นในดิน ป้องกันไฟป่า เพิ่มแหล่งเก็บกักน้ำให้กับชุมชนในฤดูแล้ง
    และยังช่วยเพิ่มความอุดมสมบูรณ์ให้กับสภาพป่า

  2) การอนุรักษ์ทรัพยากรธรรมชาติ

  2.1) การใช้เชื้อเพลิงทดแทน: ในปี 2552
  ธุรกิจมีสัดส่วนการใช้เชื้อเพลิงทดแทนประมาณร้อยละ 15 ของค่าความร้อน
  ประกอบด้วยเชื้อเพลิงที่เป็นวัสดุเหลือใช้ทางการเกษตรหรือเชื้อเพลิงชีวมวล
  และวัสดุที่ไม่ใช้แล้วจากโรงงานอุตสาหกรรม การนำเอาเชื้อเพลิงชีวมวล วัสดุเหลือใช้
  และของเสียจากภาคอุตสาหกรรมมาใช้เป็นเชื้อเพลิงในการผลิตปูนซีเมนต์
  นอกจากจะช่วยลดการใช้ทรัพยากรธรรมชาติแล้วยังเป็นการช่วยประเทศชาติกำจัดของเสียจากอุตสาหกรรมอีกด้วย
  ปัจจุบันโรงงานผลิตปูนซีเมนต์เทาทุกโรงงานของธุรกิจได้รับใบอนุญาตประกอบกิจการโรงงานปรับคุณภาพของเสียรวม
  (ลำดับที่ 101) จากกระทรวงอุตสาหกรรม
  โดยเป็นบริษัทแห่งแรกของประเทศไทยที่ได้รับอนุญาตดังกล่าว ในปี 2552
  โรงงานปูนซีเมนต์ของเอสซีจีสามารถนำวัสดุเหลือใช้และของเสียจากอุตสาหกรรมมาใช้กำจัดในหม้อเผาปูนซีเมนต์ได้
  โดยสามารถทดแทนเชื้อเพลิงฟอสซิลได้ประมาณร้อยละ 2
  ในปัจจุบันมีโรงงานอุตสาหกรรมหลายประเภทจำนวนมากกว่า 700 โรงงาน
  ได้ดำเนินการติดต่อเพื่อให้บริษัทในธุรกิจซิเมนต์รับวัสดุเหลือใช้และกากของเสียจากกระบวนการผลิตมากำจัด

  2.2) การใช้วัตถุดิบทดแทน: ในปี 2552
  ธุรกิจมีสัดส่วนการใช้วัตถุดิบทดแทนในการผลิตปูนซีเมนต์ประมาณ 165,000 ตัน
  ซึ่งยังไม่รวมเถ้าลอย (Pulverized Fuel Ash) ที่บริษัทผลิตภัณฑ์และ วัตถุก่อสร้าง จำกัด
  ได้นำมาใช้เป็นวัตถุดิบทดแทนสำหรับการผลิตคอนกรีตผสมเสร็จอีกจำนวนกว่า 750,000 ตัน

  2.3) การใช้พลังงานอย่างมีประสิทธิภาพ:
  ธุรกิจมีการสำรวจการใช้พลังงานของแต่ละโรงงานและดำเนินการปรับปรุงประสิทธิภาพเครื่องจักร
  เพื่อลดการใช้พลังงานไฟฟ้าและความร้อนในกระบวนการผลิตอย่างต่อเนื่อง
  ซึ่งปริมาณการใช้พลังงานไฟฟ้าและพลังงานความร้อนนั้นถูกกำหนดเป็นตัวชี้วัดเพื่อประเมินประสิทธิภาพของกระบวนการผลิตปูนซีเมนต์

  2.4)
  การนำเอาพลังงานความร้อนเหลือทิ้งจากกระบวนการผลิตปูนซีเมนต์มาใช้ประโยชน์ในการผลิตกระแสไฟฟ้า
  (Waste Heat Power Generation) ในปี 2551
  ได้ดำเนินการก่อสร้างและติดตั้งเครื่องผลิตกระแสไฟฟ้าจากความร้อนเหลือทิ้งแล้วเสร็จจำนวน 3
  โครงการ และในปี 2552 ได้ทะยอยแล้วเสร็จเพิ่มขึ้นอีก 5 โครงการ
  โดยแบ่งเป็นโครงการในประเทศ 4 โครงการ และโครงการต่างประเทศ 1 โครงการ
  โครงการดังกล่าวใช้เงินลงทุนทั้งสิ้นประมาณ 5,850 ล้านบาท คาดว่าจะลดค่าไฟฟ้าได้ประมาณ
  1,500 ล้านบาท/ปีเมื่อเดินเต็มกำลังการผลิต
  และช่วยลดปริมาณก๊าซคาร์บอนไดออกไซด์ได้ประมาณ 309,000 ตัน/ปี

  3) การพัฒนาสู่ความยั่งยืน

  3.1) สนับสนุนชุมชนและสังคม: นอกจากการรักษาสิ่งแวดล้อมอย่างเคร่งครัดแล้ว
  ธุรกิจได้ดำเนินงานด้านชุมชนสัมพันธ์กับชุมชนรอบโรงงานอย่างต่อเนื่อง
  โดยได้ดำเนินการสำรวจความต้องการและความพึงพอใจของชุมชนที่มีต่อธุรกิจเป็นประจำทุกปี
  เพื่อนำมาวางแผนการดำเนินงานให้ตรงกับความต้องการของชุมชนมากที่สุด
  ด้วยความมุ่งหวังที่จะให้ธุรกิจเป็นส่วนหนึ่งในการช่วยสนับสนุนและพัฒนาชุมชน
  รวมถึงการจัดกิจกรรมเพื่อสาธารณประโยชน์
  โดยมุ่งมั่นที่จะพัฒนาชุมชนท้องถิ่นด้วยการสร้างสรรค์และการมีส่วนร่วมในกิจกรรมต่างๆ
  เพื่อยกระดับคุณภาพชีวิตให้แก่ประชาชนและสังคมโดยรอบ ได้แก่ โครงการ One Cell One
  Project (OCOP) สำหรับการดำเนินงานชุมชนสัมพันธ์ กิจกรรมส่งเสริมการศึกษา เช่น
  เสริมสร้างความรู้ด้านงานก่อสร้าง
  และมอบปูนซีเมนต์เพื่อใช้ประกอบการเรียนการสอนของกรมอาชีวศึกษาและมหาวิทยาลัยต่างๆ
  ทั่วประเทศ กิจกรรมช่วยเหลือสังคม เช่น บริจาคปูนซีเมนต์เพื่อซ่อมแซมอาคารโรงเรียน
  การบริจาคสิ่งของช่วยเหลือผู้ประสบอุทกภัย รวมทั้งดำเนินกิจกรรมสาธารณประโยชน์ต่างๆ เช่น
  บริจาคปูนซีเมนต์ให้นักศึกษาของมหาวิทยาลัยในการออกค่ายอาสาพัฒนาชนบท เป็นต้น
  และการจัดกิจกรรมส่งเสริมการกีฬา เช่น ศึกชิงแชมป์สุดยอดมวยไทยพันธุ์แท้

2.  การดูแลพนักงาน: ธุรกิจเชื่อมั่นว่าพนักงานเป็นทรัพยากรที่มีค่าสูงสุดขององค์กร จึงได้ให้
    ความสำคัญอย่างยิ่งในสวัสดิการและคุณภาพชีวิตของพนักงาน รวมถึงการดูแลสุขภาพอนามัย
    และความปลอดภัยในการทำงานของผู้ปฏิบัติงานทุกคน โดยส่งเสริมให้มีการปรับปรุง
    สภาพแวดล้อมในการทำงาน และพัฒนาความรู้ความเข้าใจ รวมทั้งสร้างจิตสำนึกด้านความ
    ปลอดภัยให้กับผู้ปฏิบัติงาน ทั้งนี้ โดยมุ่งหวังให้ผู้ปฏิบัติงานทุกคนสามารถปฏิบัติงานโดยปลอด
    อุบัติเหตุ นอกจากนี้ ธุรกิจยังได้กำหนดวิธีการปฏิบัติงานที่ปลอดภัยให้คู่ธุรกิจทุกคนปฏิบัติตาม
    เพื่อป้องกันการเกิดอุบัติเหตุต่างๆ ที่จะเกิดขึ้น

3.  ระบบการจัดการ:
    เพื่อให้การจัดการด้านสิ่งแวดล้อมและความปลอดภัยเป็นไปอย่างมีประสิทธิภาพ
    และเป็นระบบพื้นฐานในการดำเนินงาน
    จึงกำหนดให้ทุกบริษัทดำเนินการตามระบบการจัดการสิ่งแวดล้อม (ISO 14001)
    และระบบการจัดการอาชีวอนามัยและความปลอดภัย (มอก. 18001)
    โดยมีการทบทวนและตรวจประเมินประสิทธิผลของระบบการจัดการอย่างต่อเนื่อง ทั้งนี้
    บริษัทปูนซิเมนต์ไทย (ท่าหลวง) จำกัด
    เป็นโรงงานแห่งแรกในประเทศไทยที่ได้รับการรับรองระบบการจัดการครบทุกมาตรฐาน ทั้ง
    ISO 9001, ISO 14001 และ มอก. 18001
    และในปัจจุบันโรงงานผลิตปูนซีเมนต์เทาของธุรกิจทุกโรงงานได้รับการรับรองระบบการจัดการครบทุกมาตรฐาน
    นอกเหนือจากการนำระบบมาตรฐานมาใช้งานแล้ว
    ธุรกิจยังได้ร่วมมือกับสถาบันสิ่งแวดล้อมไทยจัดทำโครงการนำร่องในการนำห่วงโซ่อุปทานสีเขียว
    (Greening the Supply Chain) มาดำเนินการเพื่อช่วยเหลือ พัฒนาปรับปรุง Supplier
    ขนาดกลางถึงขนาดเล็กให้มีการดำเนินงานที่เป็นมิตรกับสิ่งแวดล้อมมากขึ้น
    โดยไม่เป็นการเพิ่มต้นทุนการผลิต
    และโครงการศึกษาผลกระทบตลอดวงจรชีวิตของผลิตภัณฑ์ปูนซีเมนต์ (Life Cycle
    Assessment) เพื่อใช้เป็นข้อมูลพื้นฐานของประเทศไทยในการนำข้อมูลไปใช้งานต่อไป

4.  รางวัลที่ได้รับ:
    จากการที่ธุรกิจได้ให้ความสำคัญกับการบริหารองค์กรและการจัดการอย่างมีคุณภาพ
    คำนึงถึงความพอใจและความผาสุกของผู้มีส่วนได้ส่วนเสีย (Stakeholders) ทั้งลูกค้า คู่ค้า
    ผู้ถือหุ้น พนักงาน และสังคม ทำให้บริษัทปูนซิเมนต์ไทย (ทุ่งสง) จำกัด ซึ่งเป็นผู้ผลิตปูนซีเมนต์
    รายแรกของโลกและบริษัทรายแรกของคนไทยที่ได้รับรางวัล Deming Application Prize
    สำหรับธุรกิจปูนซีเมนต์ในปี 2545 จากสมาพันธ์นักวิทยาศาสตร์และวิศวกรแห่งประเทศญี่ปุ่น
    (JUSE) ซึ่งถือเป็นสุดยอดรางวัลด้านการจัดการควบคุมคุณภาพทั่วทั้งองค์กร (Total
    Quality Management: TQM) ที่มีชื่อเสียงและได้รับการยอมรับอย่างกว้างขวางทั่วโลก
    ในปีถัดมา บริษัทสยามอุตสาหกรรมวัสดุทนไฟ จำกัด
    ซึ่งเป็นผู้ผลิตอิฐทนไฟรายแรกของโลกที่ได้รับรางวัล Deming Application Prize
    ประจำปี 2546 และในปี 2552 บริษัทสยามปูนซิเมนต์ขาว จำกัด
    ซึ่งเป็นผู้ผลิตปูนซีเมนต์ขาวเพียงรายเดียวในประเทศที่ได้รับรางวัล Deming Application
    Prize นอกจากนี้ การที่ธุรกิจให้ความสำคัญต่อสังคมและสิ่งแวดล้อมอย่างต่อเนื่อง
    ทำให้ธุรกิจได้รับการยอมรับจากชุมชนและหน่วยงานทั้งภาครัฐและเอกชน
    ดังจะเห็นได้จากรางวัลต่างๆ ที่ได้รับ ไม่ว่าจะเป็นรางวัลอุตสาหกรรมดีเด่น (Prime
    Minister Awards)
    ด้านรักษาคุณภาพสิ่งแวดล้อมและด้านการเพิ่มผลผลิตจากกระทรวงอุตสาหกรรม
    รางวัลการปฏิบัติตามมาตรการลดผลกระทบสิ่งแวดล้อมจากกระทรวงวิทยาศาสตร์
    เทคโนโลยีและสิ่งแวดล้อม รางวัลสถานประกอบการดีเด่นด้านความปลอดภัยในการทำงาน
    (Safety Awards) จากกระทรวงแรงงานและสวัสดิการสังคม และรางวัล Occupational
    Safety/Health Awards จาก National Safety Council ของสหรัฐอเมริกา
    ซึ่งแสดงให้เห็นถึงความมุ่งมั่นในการพัฒนาและปรับปรุงระบบการจัดการในทุกด้านให้มีประสิทธิภาพสูงสุด

    4. งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

เอสซีจี ผลิตภัณฑ์ก่อสร้าง

1.  ลักษณะผลิตภัณฑ์หรือบริการ

แบ่งประเภทของสินค้าและบริการในธุรกิจผลิตภัณฑ์ก่อสร้างได้ดังนี้

1.  สินค้าหลังคา เช่น กระเบื้องหลังคาไฟเบอร์ซิเมนต์ กระเบื้องหลังคาคอนกรีต
    และกระเบื้องหลังคาเซรามิก

2.  กระเบื้องเซรามิกปูพื้นและบุผนัง

3.  แผ่นฝ้าและผนัง

4.  ผลิตภัณฑ์คอนกรีต เช่น บล็อกปูถนน กระเบื้องคอนกรีตปูพื้นและบุผนัง

5.  อื่นๆ เช่น ฉนวนกันความร้อน

2.  ตลาดและภาวะการแข่งขัน

  2.1 กลยุทธ์ในการแข่งขัน

  ธุรกิจหลีกเลี่ยงการแข่งขันด้านราคากับผู้ผลิตรายอื่น
  และมุ่งเน้นในการพัฒนาผลิตภัณฑ์ให้สามารถตอบสนองต่อความต้องการของผู้บริโภค
  โดยใส่ใจกับการควบคุมคุณภาพในทุกขั้นตอนด้วยมาตรฐานการจัดการระดับโลกและการปฏิบัติตามมาตรการรักษาสิ่งแวดล้อมอย่างเคร่งครัด
  สะท้อนให้เห็นจากการได้รับรางวัล Deming Application Prize
  จากสมาพันธ์นักวิทยาศาสตร์และวิศวกรแห่งประเทศญี่ปุ่น (JUSE) ของบริษัท
  เซรามิคอุตสาหกรรมไทย จำกัด
  และการพัฒนาช่องทางการจัดจำหน่ายสินค้าระบบหลังคาและกระเบื้องเซรามิก
  รวมถึงระบบบ้านครบวงจร ในรูปแบบของ Roofing Center, COTTO Tiles Studio และ
  Home Solution ตามลำดับ ทำให้สามารถให้บริการได้ในลักษณะ One-Stop Shop,
  One-Stop Service เพื่อตอบสนองรูปแบบการดำเนินชีวิตของผู้บริโภคได้ครบถ้วนยิ่งขึ้น

  2.2 ลูกค้ากลุ่มเป้าหมาย

-   สินค้าหลังคา จำแนกลูกค้าได้ตามชนิดผลิตภัณฑ์ ราคา และวัตถุประสงค์การใช้งาน ดังนี้

  ------------------------- ----------------------- -----------------------
  ผลิตภัณฑ์                    ลูกค้ากลุ่มเป้าหมาย          ระดับราคา

  กระเบื้องหลังคาไฟเบอร์ซิเมนต์   บ้านสร้างเองในต่างจังหวัด    ราคาปานกลาง

  กระเบื้องหลังคาคอนกรีต        โครงการบ้านจัดสรร         ราคาปานกลางค่อนข้างสูง
                            บ้านสร้างเอง              

  กระเบื้องหลังคาเซรามิก        บ้านสร้างเอง              ราคาสูง
  ------------------------- ----------------------- -----------------------

-   สินค้ากระเบื้องเซรามิก จำแนกผลิตภัณฑ์ตามกลุ่มของลูกค้าเป็น 2 กลุ่ม ดังนี้

  ----------------------- ----------------------- -----------------------
  ผลิตภัณฑ์                  ลูกค้ากลุ่มเป้าหมาย          ระดับราคา

  COTTO                   ลูกค้าระดับกลางถึงระดับบน    ราคาปานกลางถึงราคาสูง

  SGI Tiles, Sosuco และ   ลูกค้าระดับล่างถึงระดับกลาง   ราคาปานกลาง
  CAMPANA                                         
  ----------------------- ----------------------- -----------------------

-   ผลิตภัณฑ์คอนกรีต จำแนกลูกค้าได้ตามความต้องการใช้งานและความสวยงาม เช่น
    บล็อกปูถนนที่สามารถใช้ปูถนน ทางเดินเท้า สนามหญ้า ลานอเนกประสงค์ ลานจอดรถ ฯลฯ

  2.3 ช่องทางการจัดจำหน่าย

  สินค้าส่วนใหญ่ของธุรกิจจำหน่ายผ่านผู้แทนจำหน่ายของเอสซีจีที่มีอยู่ทั่วประเทศ

-   สินค้าหลังคาและผลิตภัณฑ์คอนกรีต มีสัดส่วนการจำหน่ายในประเทศร้อยละ 95
    และส่งออกร้อยละ 5 ซึ่งส่วนใหญ่ส่งออกไปยังประเทศในแถบอินโดจีนและพม่า

-   สินค้ากระเบื้องเซรามิก มีสัดส่วนการจำหน่ายในประเทศร้อยละ 75 ส่งออกร้อยละ 25
    โดยส่งออกไปยังสหรัฐอเมริกา ออสเตรเลีย ยุโรป และประเทศในกลุ่มอาเซียน

  2.4 การบริหารจัดการ

  ธุรกิจได้ดำเนินโครงการพัฒนาองค์กรอย่างต่อเนื่องเพื่อให้สามารถเติบโตได้อย่างยั่งยืน ได้แก่
  โครงการร่วมกับบริษัทที่ปรึกษาฯ
  จัดทำหลักสูตรพัฒนาภาวะผู้นำสำหรับธุรกิจผลิตภัณฑ์ก่อสร้างขึ้นโดยเฉพาะ
  เพื่อพัฒนาผู้นำที่มีศักยภาพและมีจำนวนเพียงพอสอดคล้องกับแผนธุรกิจ

  2.5 สภาวะการแข่งขัน

  จากการที่ปริมาณความต้องการใช้วัสดุก่อสร้างภายในประเทศเพิ่มขึ้นอย่างต่อเนื่อง
  ธุรกิจมีนโยบายที่จะเพิ่มยอดขายจากการพัฒนาสินค้าและบริการให้มีคุณภาพเหนือกว่าคู่แข่ง
  รวมทั้งสร้างความหลากหลายของสินค้าด้วยการออกสินค้าใหม่อย่างต่อเนื่อง
  เพื่อให้ลูกค้ามีทางเลือกมากขึ้นในการซื้อสินค้าและบริการ

-   รายชื่อคู่แข่งขันสำคัญในตลาดหลังคา

1.  บริษัทในกลุ่มมหพันธ์

2.  บริษัทกระเบื้องหลังคาตราเพชร จำกัด (มหาชน)

3.  บริษัทในกลุ่มโอฬาร

-   รายชื่อคู่แข่งขันสำคัญในตลาดกระเบื้องเซรามิก

1.  บริษัทไดนาสตี้เซรามิค จำกัด (มหาชน)

2.  บริษัทสหโมเสคอุตสาหกรรม จำกัด (มหาชน)

3.  บริษัทโรยัลเซรามิค จำกัด (มหาชน)

-   รายชื่อคู่แข่งขันสำคัญในตลาดแผ่นฝ้าและผนัง

1.  บริษัทในกลุ่มมหพันธ์

2.  บริษัทกระเบื้องหลังคาตราเพชร จำกัด (มหาชน)

3.  บริษัทคอนวูด จำกัด

-   รายชื่อคู่แข่งขันสำคัญในตลาดผลิตภัณฑ์คอนกรีต

1.  บริษัทผลิตภัณฑ์คอนกรีตชลบุรี จำกัด

2.  บริษัทเซาท์เทิร์นคอนกรีตบล็อค จำกัด

  โดยธุรกิจมีส่วนแบ่งทางการตลาดและส่วนแบ่งทางการผลิตสูงสุด ทั้งในตลาดหลังคา
  ตลาดกระเบื้องเซรามิก และตลาดผลิตภัณฑ์คอนกรีต

3.  การจัดหาวัตถุดิบ

วัตถุดิบหลักที่ใช้ในธุรกิจผลิตภัณฑ์ก่อสร้างมี 2 ชนิด ตามประเภทสินค้า คือ

-   สินค้ากระเบื้องหลังคาไฟเบอร์ซิเมนต์ กระเบื้องหลังคาคอนกรีต และผลิตภัณฑ์คอนกรีต
    ใช้วัตถุดิบหลัก คือ ปูนซีเมนต์ ซึ่งทางธุรกิจไม่มีปัญหาด้านการขาดแคลนวัตถุดิบ
    เนื่องจากเอสซีจี ซิเมนต์ เป็นผู้ผลิตปูนซีเมนต์รายใหญ่ที่สุดในประเทศ

-   สินค้ากระเบื้องเซรามิก และกระเบื้องหลังคาเซรามิก ใช้วัตถุดิบหลัก คือ ดิน
    ซึ่งธุรกิจจัดซื้อจากผู้จำหน่ายในประเทศหลายราย
    รวมทั้งยังมีแหล่งดินของตัวเองและของเอสซีจี โดยสามารถใช้เป็นแหล่งวัตถุดิบได้ไม่น้อยกว่า
    10 ปี

สำหรับวัตถุดิบอื่นๆ
ธุรกิจได้มีการทำสัญญาระยะยาวกับผู้จำหน่ายวัตถุดิบหลายรายทั้งในประเทศและต่างประเทศ
โดยไม่มีการพึ่งพิงผู้จำหน่ายรายใดมากเกินไป ทั้งนี้ เพื่อประกันความพอเพียงของวัตถุดิบที่ต้องใช้

ในด้านผลกระทบต่อสิ่งแวดล้อม
ธุรกิจมีนโยบายที่เคร่งครัดในการดูแลความปลอดภัยและสิ่งแวดล้อมที่อาจมีผลมาจากกระบวนการผลิต
รวมทั้งการจัดหาวัตถุดิบและบริการต่างๆ โดยการลงทุนในอุปกรณ์ควบคุมสิ่งแวดล้อมต่างๆ
ซึ่งในปัจจุบันเกือบทุกบริษัทในกลุ่มได้รับการรับรองมาตรฐาน ISO

4.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  ไม่มี

เอสซีจี ดิสทริบิวชั่น

1. ลักษณะผลิตภัณฑ์หรือบริการ

บริษัทในธุรกิจจัดจำหน่ายเป็นบริษัทที่ให้บริการในด้านการจัดจำหน่าย การกระจายสินค้า
การบริหารคลังสินค้าและการให้บริการส่งออกและนำเข้า ให้แก่ธุรกิจต่างๆ ในเอสซีจี
โดยมีบริษัทเอสซีจี ดิสทริบิวชั่น จำกัด เป็น Holding Company
และมีรายละเอียดของบริษัทที่ให้บริการ ดังนี้

1.  บริษัทเอสซีจี เน็ตเวิร์ค แมเนจเม้นท์ จำกัด
    ดำเนินการด้านจัดจำหน่ายสินค้าวัสดุก่อสร้างและเคหะภัณฑ์ในประเทศ
    ผ่านเครือข่ายร้านผู้แทนจำหน่าย ประกอบด้วย ร้านโฮมมาร์ท และผู้แทนจำหน่ายของเอสซีจี
    (SCG Authorized Dealer)

2.  บริษัทเอสซีจี โลจิสติกส์ แมเนจเม้นท์ จำกัด รับผิดชอบการกระจายสินค้า
    ซึ่งครอบคลุมการจัดส่งและบริหารศูนย์กระจายสินค้าในประเทศ รวมถึงพัฒนา Logistics
    ในประเทศภูมิภาคอาเซียน

3.  บริษัทค้าสากลซิเมนต์ไทย จำกัด ดูแลการส่งออกและนำเข้า
    รวมทั้งการจัดจำหน่ายสินค้าในต่างประเทศ

4.  บริษัทเอสซีจี เอ็กซพีเรียนซ์ จำกัด เป็นศูนย์แสดงนวัตกรรม
    เทคโนโลยีด้านการก่อสร้างตกแต่งของเอสซีจี
    สำหรับเจ้าของบ้านและผู้เกี่ยวข้องในวิชาชีพช่าง เช่น สถาปนิก วิศวกร
    รวมถึงประชาชนทั่วไป

2. ตลาดและภาวะการแข่งขัน

  นโยบายและลักษณะการตลาด

ธุรกิจจัดจำหน่ายมุ่งเน้นสร้างคุณค่าแก่ลูกค้า หุ้นส่วนธุรกิจ และผู้ดำเนินธุรกิจ
โดยเร่งพัฒนาระบบจัดส่งสินค้าที่ได้มาตรฐานสำหรับวัสดุก่อสร้างและสินค้าเคหะภัณฑ์ต่างๆ
เพื่อให้สามารถตอบสนองความต้องการของลูกค้าได้อย่างมีประสิทธิภาพมากที่สุดในภูมิภาคนี้
ทั้งยังเน้นสร้างศักยภาพการบริหารทุกบริษัทในธุรกิจให้ประสานสอดคล้องกันเพื่อให้สามารถบริการลูกค้าได้อย่างครบวงจรและมีคุณภาพ

บริษัทเอสซีจี เน็ตเวิร์ค แมเนจเม้นท์ จำกัด

  กลยุทธ์การแข่งขัน

  การบริหารจัดการและการบริการ

  บริษัทให้บริการด้วยระบบเครือข่ายการจัดจำหน่าย (Distribution Network) ที่เข้มแข็ง
  และมีช่องทางการจัดจำหน่ายผ่านทางร้านผู้แทนจำหน่ายและร้านโฮมมาร์ทกว่า 450
  รายทั่วประเทศ เพื่อให้สามารถตอบสนองความต้องการของผู้บริโภคอย่างทั่วถึงทุกกลุ่ม

  บริษัทได้นำเครือข่ายคอมพิวเตอร์อันทันสมัยมาเชื่อมโยงข้อมูลระหว่างธุรกิจกับผู้ผลิต รวมทั้งผู้แทน
  จำหน่ายทั่วประเทศ
  เพื่อประสานการดำเนินงานอย่างมีประสิทธิภาพผ่านเครือข่ายอินเตอร์เน็ตในรูปแบบ
  Business-to-Business
  ที่พร้อมจะขยายขอบเขตการจัดจำหน่ายสินค้าเพิ่มเติมได้อย่างรวดเร็ว
  เพื่อเพิ่มศักยภาพในการให้บริการแก่คู่ค้าและลูกค้า

  นอกจากนี้ บริษัทยังได้นำแนวคิด Customer Relationship Management (CRM) มาใช้
  เพื่อให้สามารถเข้าถึงและบริหารความสัมพันธ์กับลูกค้าผ่านการบริหารช่องทางการจัดจำหน่ายในรูปแบบค้าส่ง
  ค้าปลีก และโครงการ รวมทั้งเป็นเครื่องมือเพื่อเพิ่มความสามารถในการเก็บข้อมูลจากตลาด
  วิเคราะห์ และวางแผนการตลาด
  ซึ่งจะช่วยให้ทุกหน่วยงานทั้งในส่วนกลางและภาคสนามดำเนินงานประสานกันได้อย่างมีประสิทธิภาพ

บริษัทเอสซีจี โลจิสติกส์ แมเนจเม้นท์ จำกัด

  กลยุทธ์การแข่งขัน

  การบริหารจัดการและการบริการ

  บริษัทมีการบริหารการกระจายสินค้า บริการจัดส่ง และบริหารคลังสินค้าที่ทันสมัย ถูกต้อง
  รวดเร็ว ด้วยเครือข่ายผู้ประกอบการขนส่งทั่วประเทศ และมีระบบการบริหารเส้นทางขนส่ง
  คลังสินค้า และจุดกระจายสินค้าอย่างเป็นระบบ
  โดยมีระบบเทคโนโลยีสารสนเทศที่ทันสมัยเชื่อมโยงการปฏิบัติการอย่างทั่วถึง
  สนองตอบความต้องการของลูกค้าที่ใช้บริการแต่ละกลุ่มอย่างครบถ้วน
  บริษัทเน้นการเพิ่มประสิทธิภาพในการขนส่งอันเป็นผลทำให้ลูกค้ามีต้นทุนค่าขนส่งสินค้าที่ลดลงและได้รับการบริการที่ดีขึ้น
  โดยคำนึงถึงสภาพสิ่งแวดล้อมและความปลอดภัยเป็นหลัก

  บริษัทค้าสากลซิเมนต์ไทย จำกัด

  กลยุทธ์การแข่งขัน

  การบริหารจัดการและการบริการ

  บริษัทมีกลุ่มสินค้าหลัก ได้แก่ สินค้าซีเมนต์ สินค้าวัสดุก่อสร้าง สินค้าพลังงาน สินค้าอุตสาหกรรม
  สินค้า Recycling บริการส่งออกและนำเข้า และการจัดการเรื่อง Freight และ
  Logistics ในต่างประเทศ บริษัทได้ให้ความสำคัญกับการบริการที่สร้างมูลค่าเพิ่ม
  โดยเฉพาะสินค้าด้านพลังงาน
  ซึ่งสามารถช่วยลดต้นทุนในเรื่องของค่าใช้จ่ายด้านพลังงานและต้นทุนวัตถุดิบให้กับลูกค้าได้มาก
  นอกจากนี้ บริษัทยังให้ความสำคัญกับการขยายธุรกิจไปข้างหลัง
  เพื่อย้อนกลับไปเป็นผู้จัดหาหรือผู้ผลิต (Backward Integration)

  บริษัทมีสำนักงานสาขา 32 แห่งกระจายอยู่ในประเทศต่างๆ ทั่วโลก ได้แก่ กัมพูชา เวียดนาม
  พม่า มาเลเซีย ฟิลิปปินส์ สิงคโปร์ อินเดีย บังคลาเทศ สหรัฐอาหรับเอมิเรตส์ จอร์แดน
  ออสเตรเลีย ลาว จีน ไต้หวัน อินโดนีเซีย แคนาดา แทนซาเนีย สหรัฐอเมริกา รัสเซีย
  โปแลนด์ และแอฟริกาใต้

  บริษัทเอสซีจี เอ็กซพีเรียนซ์ จำกัด

  กลยุทธ์การแข่งขัน

  การบริหารจัดการและการบริการ

  บริษัทได้มีการวางกลยุทธ์เพื่อให้เอสซีจี เอ็กซพีเรียนซ์
  เป็นศูนย์ที่สามารถบริการลูกค้าได้อย่างครบวงจร ทั้งด้านของผลิตภัณฑ์และบริการ
  ถือเป็นตัวแทนของเอสซีจีซึ่งเป็นผู้ผลิตสินค้าวัสดุก่อสร้างรายใหญ่ที่สุดที่มีผลิตภัณฑ์หลากหลายและครบถ้วนตามความต้องการของลูกค้า
  นอกจากนี้
  การคัดสรรบุคลากรเพื่อเข้ามาร่วมงานกับบริษัทถือเป็นอีกกลยุทธ์หนึ่งที่ช่วยสร้างความแตกต่างจากคู่แข่งขันได้
  การกำหนดโครงสร้างหน่วยงาน
  คุณลักษณะและทักษะของบุคลากรที่พร้อมจะให้บริการด้วยใจและนำเสนอความรู้และประสบการณ์ในเรื่องของวัสดุก่อสร้างให้กับกลุ่มลูกค้า
  ทำให้ลูกค้าเห็นถึงความแตกต่างในเรื่องของบริการและประสบการณ์
  พร้อมกับความประทับใจที่ได้รับกลับไปเมื่อมาเยี่ยมที่เอสซีจี เอ็กซพีเรียนซ์